Орнилокс – medu.uz – Дорилар ҳақида маълумотлар ўзбек тилида\nHome Йўриқномалар Орнилокс\nПрепаратнинг савдо номи: Орнилокс\nФаол моддалар: офлоксацин 200 мг ва орнидазол 500 мг\nЁрдамчи моддалар: микрокристаллик целлюлоза, приможел, кроскармеллоза натрий, коллоид кремний диоксиди, тальк, магний стеарати.\nТаърифи: чўзинчоқ шаклли, зарғалдоқ рангли плёнка қобиқ билан қопланган, бир томони рискали таблеткалар.\nФармакотерапевтик гуруҳи: антибактериал воситалар.\nТаъсири фаол компонентларининг фармакологик хусусиятлари билан боғлиқ бўлган мажмуавий препаратдир.\nОфлоксацин фторхинолонлар гуруҳига киради. Бактерицид таъсири бошқа фторхинолонлар каби, унинг ДНК – гираза ферментини ингибирлаши, ҳужайраларнинг бўлинишини сусайтириши, микроорганизм ҳужайралари цитоплазмасининг структурасини ўзгаришини чақириш қобилияти билан белгиланади. Кенг таъсир доирасига эга. Асосан грамманфий ва айрим граммусбат микроорганизмларга, шу жумладан, пенициллинлар, аминогликозидлар, цефалоспоринлар, сульфаниламидларга чидамлиларли микроорганизмларга таъсир қилади. Офлоксациннинг таъсир доираси қуйидаги микроорганизмларнинг турларини ўз ичига олади: Аэроб грамманфий бактериялар: E.coli, Klebsiella spp., Salmonella spp., Proteus spp., Shigella spp., Yersinia spp., Enterobacter spp., Morganella morganii, Providencia spp., Vibrio spp., Citrobacter spp., Campilobacter spp., Ps. cepasia, Neisseria gonorrhea, N.meningitides, Haemophilus influenzae, Acinetobacter spp., Moraxella catarrhalis;\nАэроб граммусбат бактериялар: стафилококклар, шу жумладан пенициллиназани ишлаб чиқарадиган ва ишлаб чиқармайдиган штаммлар: Streptococcus spp. (айниқса бета-гемолитиклар);\nОфлоксацинга ўртача сезгир микроорганизмлар: Enterococcus faecalis, Streptococcus pneumoniae, Pseudomonas spp, Legionella spp. Serratia spp, Bacteriodes spp., Fusobacterium spp., Gardnerella vaginalis, Ureaplasma urealiticum, Bruccela spp. M. Tuberculosis.\nПрепаратга анаэроб бактериялар, Treponema pallidum, вируслар, замбуруғлар ва содда айвонлар сезгир эмаслар.\nОрнидазол – протозойларга қарши восита, 5-нитроимидазол ҳосиласи. Протозой ва аралаш инфекцияларни даволашда юқори самарадорликга эга. Trichomonas vaginalis, Entamoeba histolytica, Giardia lamblia (Giardia intestinalis), шунингдек айрим Bacteroides ва Clostridium spp каби анаэроб бактерияларга, ҳамда анаэроб коккларга нисбатан фаол.\nПрепарат биттадан кўп қўзғатувчи тури бўлган кўпчилик аралаш инфекцияларда ва мажмуавий қўллашнинг зарурати бўлган ҳолда самарали.\nОфлоксацин меъда-ичак йўлларидан деярли тўлик сўрилади. Биокираолишлиги 96% дан 100% гачани ташкил қилади. Максимал концентрацияга (Сmax) 30-60 минут давомида эришилади. Плазма оқсиллари билан боғланиши 25% ни ташкил қилади. Ярим чиқарилиш даври (Т1/2) 6-7 соатни ташқил қилади. 90% гачаси ўзгармаган ҳолда асосан сийдик билан чиқарилади. Гематоэнцефалик ва йўлдош тўсиқлари орқали ўтади.\nОрнидазол ичга қабул қилинганда осон ва тез сўрилади. Биокираолишлиги 90% ни ташкил қилади. Плазмада Сmax га 3 соатдан кейин эришилади. Плазма оқсиллари билан тахминан 13% боғланади. Орқа мия суюқлигига, организмнинг бошқа суюқликлари ва тўқималарига киради. Жигарда метаболизмга учрайди. Т1/2 13 соатни ташкил қилади. Сийдик билан препаратнинг 63% гачаси, ахлат билан 22% гачаси чиқарилади.\nПрепаратнинг компонентларига сезгир қўзғатувчилар (микроорганизмлар ва содда ҳайвонлар) чақирган аралаш инфекцияларни даволаш учун қўлланади:\nсийдик жинсий аъзолари тизимининг касалликлари: ўткир ва сурункали пиелонефрит, простатит, цистит, эпидидимит, сийдик-жинсий йўлларининг асоратланган ва қайталанувчи инфекцияларида;\nпенициллинга чидамли гонококклар, хламидиялар, трихомонадалар ва бошқа микроорганизмлар томонидан чақирилган, жинсий йўли орқали юқадиган касалликларда;\nқорин бўшлиғи аъзолари ва ўт йўлларининг инфекциялари, шунингдек амёбиаз – амёба дизентерияси, ичакдан ташқари шакллари, айниқса жигарнинг амёбали абсцесси, лямблиоз ва қорин тифи, салмонеллёз, шигеллёз каби бошқа инфекцион касалликларда;\nоғиз бўшлиғининг инфекциялари, ўткир некротик ярали гингивитда;\nиммун танқислиги бўлган беморлар ёки нейтропенияли беморларда инфекцион асоратларни олдини олишда;\nоперациядан олдинги тайёрлаш ёки жарроҳлик инфекцияларни операциядан кейинги даволаш, айниқса гастроэнтерологияда.\nПрепаратни ичга, чайнамасдан сув билан бирга овқатдан олдин ҳам, кейин ҳам қабул қилиш мумкин. 2 ойдан ортиқ қабул қилиш тавсия этилмайди. Препаратнинг дозасини ва даволашнинг давомийлигини шифокор белгилайди. Катталар учун ўртача доза 1 таблеткадан суткада 2 марта, даволашнинг давомийлиги 7-10 кун; даволашни касалликнинг клиник белгилари йўқолганидан кейин камида 3 кун давом эттириш лозим.\nОвқат ҳазм қилиш тизими томонидан: кўнгил айниши, қусиш, диарея, қоринда оғриқ, меъдада дискомфорт ҳисси, анорексия, жигар ферментларининг даражасини ва/ёки билирубиннинг ошиши; кам – холестатик сариқлик, жигарни оғир шикастланиши, сохтамембраноз колит.\nМарказий нерв тизими томонидан: бош оғриғи, бош айланиши, уйқусизлик, дисфория, онгни чалкашиши, депрессия, галлюцинация, уйқучанлик, тремор, невропатия, парестезия ёки гиперпарестезиялар, кўришни бузилиши, таъмнинг бузилиши, кам – тиришишлар, эшитишни, ҳид билишни бузилишлари, ҳушдан кетиш, бош мия ички босимини ошиши.\nЮрак-томир тизими томонидан: тахикардия, артериал босимни транзитор пасайиши. Қон яратиш тизими томонидан: анемия, лейкопения, агронулоцитоз, тромбоцитопения, панцитопения; кам – гемолитик анемия.\nСийдик чиқариш тизими томонидан: буйраклар фаолиятини транзитор бузилиши; кам – ўткир интерстициал нефрит ёки қон зардобида креатинин даражасини ошиши, у ўткир буйрак етишмовчилигигача ривожланиши мумкин.\nСуяк-мушак тизими томонидан: ҳолсизлик, бўғим ва мушакларда оғриқ, пайларда оғриқ, пайларни яллиғланиши ва узилиши.\nАллергик реакциялар: жуда кам – кўп шаклли эритема, Стивенс-Джонсон синдроми, Лайелл синдроми, васкулит, анафилаксия, иситма, диспноэ, ангионевротик шиш, пневмонит.\nПрепаратнинг компонентларига юқори сезувчанлик (аллергия), тутқаноқ, марказий нерв тизимининг тиришишга мойиллик билан бўлган шикастланишлари (бош мия жароҳатидан, инсультдан, мия ва мия пардаларининг яллиғланиш жараёнларидан кейин), 16 ёшгача бўлган болалар, ҳомиладорлик, эмизиш даврида қўллаш мумкин эмас.\nАгар Сиз антацид препаратларни ёки темир сақловчи препаратларни қабул қилаётган бўлсангиз, препаратнинг самарадорлиги сусаяди, шунинг учун препаратни кўрсатилган препаратлардан 2 соат олдин ёки 2 соат кейин қабул қилиш лозим.\nНостероид яллиғланишга қарши воситалар билан бир вақтда қўлланганида марказий нерв тизимига ва тутқаноқ хуружларининг ривожланишига рағбатлантирувчи таъсирининг хавфи ошади.\nПробенецид, циметидин, фуросемид ва метотрексат билан бир вақтда қўлланганида, препаратнинг сийдик билан чиқарилиши камаяди, Т1/2 даври узаяди ва унинг токсик таъсирини ҳавфи ошади.\nПрепарат кумарин қатори антикоагулянтларнинг самарасини кучайтиради, векуроний бромидининг миорелаксацияловчи таъсирини оширади.\nАгар Сиз препарат билан даволанаётган бўлсангиз, заруратсиз, тўғридан-тўғри қуёш нурлари таъсири остида бўлмаслигингиз керак, ультрабинафша нурлари (симоб-кварц лампалари, солярий) билан нурланишдан сақланиш керак.\nҚандни камайтирувчи препаратларни қабул қилаётган қандли диабетли беморларда препаратни эҳтиёткорлик билан қўллаш лозим.\nБуйраклар фаолиятининг бузилиши ёки жигарнинг оғир шикастланиши (цирроз) бўлган беморларда ўртача суткалик дозани (2 таблетка) оширмаслик лозим. Транспорт воситаларини бошқараётган, машина ва механизмларда ишлаётган пациентлар нерв тизими томонидан юз бериши мумкин бўлган нохуш самараларни ёдда тутишлари лозим. Препаратни узоқ муддат қўллаш препаратга чидамли микроорганизмларнинг ўсиши билан боғлиқ бўлган иккиламчи инфекцияни чақириши мумкин. Препарат билан даволаниш вақтида алкоголли ичимликларини истеъмол қилишдан сақланиш керак.\nСимптомлари: бош айланиши, онгни чалкашиши, тутқаноқсимон хуружлар, кўнгил айниши ва қусиш, қоринда оғриқ, шиллиқ қаватларнинг эрозив шикастланишлари.\nДаволаш: Симптоматик даволаш. Антидоти йўқ.\nҚуруқ, ёруғликдан ҳимояланган жойда, 25о С дан юқори бўлган ҳароратда.


Зомин туман ҳокими бозорлардаги нарх-наво билан танишди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Зомин туман ҳокими бозорлардаги нарх-наво билан танишди\nЎзбекистон Республикаси Президенти Шавкат Мирзиёев 18 март куни маҳалла ва оила масалаларига бағишланган видеоселектор йиғилишининг бошида коронавирус муаммосига ҳам тўхталиб ўтди. Президент вазият тўлиқ назорат остида эканини алоҳида таъкидлаб, халқимизга мурожаат қилди.\n- Мамлакатимизда етарли даражада захира мавжуд, хавотир ёки ваҳимага тушишга ҳеч қандай асос йўқ. Аммо кўпга келган бу балога қарши ҳаммамиз биргаликда, бир ёқадан бош чиқариб ҳаракат қилишимиз лозим, деди Президентимиз.\nШундай бўлса-да, бугунги кунда аҳоли ўртасида тасдиқланмаган хабарлар тарқатиб, жамоатчиликда ваҳима ўйғотишга ҳаракат қилмоқда. Бозорларимизда эса, баъзи бир “олғир” сотувчилар томонидан шундай ташвишли кунларда вазиятдан фойдаланиб, мўмай пул ишлаб топишни мақсад қилган сотувчилар ҳам учраб турибдики.\nМана шундай салбий ҳолатларнинг олдини олиш мақсадида масъуллар томонидан Зомин тумани бозорлари сотувчилари билан тушунтириш ишлари мунтазам олиб борилмоқда.\nХусусан, куни кеча, Зомин тумани ҳокими А.Абдуғаниев бошчилигидаги туман ишчи гуруҳи Даштобод шаҳридаги деҳқон бозорини кўздан кечиришди. Кўрик давомида сотувчилар билан яқиндан суҳбат ўтказилди.\n- Шундай кунларни бошдан кечирган Хитой ва Корея тажрибаси ҳам қатъий интизом ва ўзаро ишонч орқалигина вирусни қисқа муддатларда енгиш мумкинлигини намойиш қилди. Бугун Сизу биздан ҳам вазминлик, бирдамлик, мавжуд ҳолатни реал баҳолай олиш ва мутахассислар тавсиясига қатъий риоя қилиш талаб этилмоқда. Энг асосийси шундай синовли дамларда бир юртнинг – бир осмоннинг фарзанлари эканлигимизни унутмайлик. Ишончим комилки, ушбу синовли дамлар бутун ўзбек халқини янада бирлаштиришга хизмат қилади, деди туман ҳокими А.Абдуғаниев.


Маҳмуд Ражаб уйида тинтув ўтказилди « Ўзбекистон Халқ Ҳаракати\nМаҳмуд Ражаб уйида тинтув ўтказилди\n10 Mayıs 2019 - 18:33 'да юкланди ва 1406 марта ўқилди.\nЎзбекистондан олинган хабарларга кўра, шоир ва журналист Хоразмлик Маҳмуд Ражаб уйида бир гуруҳ давлат органлари ходимлари томонидан, бугун соат таҳминан 19:00 да тинтув бошланган.\nМанбаларнинг айтишича, орган ходимлари ўзлари билан Урганч шаҳридан тинтув пайтида иштирок этиш учун холис гувоҳлар олиб келишган.\nМаҳмуд Ражабнинг ўзини эса битта хонага қамаб қўйиб, тинтувни бошлаб юборишган. Қариндош уруғларини чақиришига тўсқинлик қилишган.\nМаҳмуд Ражаб холис сифатида қўшнилари ҳам иштирок этишларини талаб қилган.\nСўнгги хабарларга кўра, тинтув 2 соат давом қилган ва давлат органлари ходимлари томонидан Маҳмуд Ражабга тегишли ноутбук, ақлли телефон, Муҳаммад Солиҳнинг “Пайғамбарлар тарихи” китоби ва Ойдин Солиҳнинг китоби олиб кетилган.\nШунингдек, унинг уйидан турли фермерлар билан боғлиқ маълумотлар битилган 7 варақ қоғозни баённомада 7 та варақа топилди деб олиб кетишган.\nМанбаларга кўра Маҳмуд Ражаб тинтув ўтказилганлиги тўғрисидаги баённомага ўз ҳуқуқлари поймол этилганлиги ва тинтув қонун талабларига хилоф равишда ўтказилганлиги боис имзо чекишдан бош тортган.\nҲозирги пайтда Маҳмуд Ражаб ўз уйида. Тинтув жараёни бошланиш жараёнида уйда унинг фақат битта ўзи бўлган. Турмуш ўртоғи ва болалари билан боғланишга ва уларга хабар беришга рухсат беришмаган.\nУ талаб қилаверганидан сўнггина, иккита қўшнисини чақиришган. Шундан кейин томорқада юрган хотини хабар топиб келган.\nЭслатиб ўтамиз, Маҳмуд Ражаб Тибилисидан Истанбул орқали шоир Муҳаммад Солиҳ асарларини олиб келаётганида Тошкент Аэропортида юкхонасидаги китобларни тақиқланган адабиётлар сифатида олиб қолишган эди.\nYazıyı paylaş "Маҳмуд Ражаб уйида тинтув ўтказилди"\nŞuanda Малик adlı kişinin yorumuna cevap yazıyorsunuz. Cevabı iptal etmek için tıklayın.\nХеч одам булмас эканда бу орган ходимлари,чириган ИАК режимини халиям давом эттираяптилар , хоинлар колиб миллатпарвар юртни асл углонларини йук килиш билан оввора гумрохлар.


Олимларнинг дуоси ижобат | Azon.uz - Ахборот-таҳлилий портал\n07:00 09.11.2018 649\nҲофиз, ишончли олим Аббос Ад-дурий роҳимаҳуллоҳ айтадилар:\nАлий ибн Абу Ҳазора роҳимаҳуллоҳ шундай дейдилар:\n“Онам бетоб бўлиб қолдилар. Фалаж бўлиб, йигирма йилга яқин оёққа тура олмадилар. Онам бир куни менга: “Ҳалиги олим, Аҳмад ибн Ҳанбалнинг ёнига бориб, менинг ҳаққимга Аллоҳга дуо қилишини сўрасанг бўлармиди?!”, дедилар. Сўнг Аҳмаднинг ёнларига (Дажла дарёсидан) ўтиб бордим. У зотнинг эшикларини тақиллатдим, йўлакда эканлар.\nАҳмад ибн Ҳанбал:\n– Ким у?, – дедилар\n– Эй Абу Абдуллоҳ, биродарларингиздан бири.\n– Нима ҳожатинг бор?\n– Онам касал бўлиб, тура олмай қолдилар. Ҳақларига Аллоҳга дуо қилишингизни сўраяптилар.\n– Эй дўстим, бизгачи, бизга ким дуо қилади?, – деб бир неча бор такрорладилар.\nМен ҳаё қилиб, Ассаламу алайкум деб, қайтиб кетаётгандим, уйларидан бир кампир чиқиб, “Мен у зотни лабларини бир нима деб қимирлатаётганларини кўрдим. Назаримда сенга дуо қилаётган эдилар”, деди.\nУйга қайтиб бордим. Эшикни тақиллатдим. Онам:\n– Ким у?, – дедилар.\n– Мен Али, – дедим.\nСўнг туриб (!) эшикни очдилар.\n– Лаа илааҳа иллаллоҳ! Нима бўлди (яъни оёққа турдингизми)?!\n– Ўзим ҳам тушунмаяпман, ўз-ўзимдан аллақачон оёққа туриб кетдим. Бундан жуда ажабландим ва Аллоҳга ҳамд айтдим.\n– Бу йўлнинг масофасидир (яъни, олим дуо қилган пайтдаёқ дуоси ижобат бўлган ва йўлга кетган вақт онамнинг “аллақачон” деган сўзларининг сабаби).\n(Бу қисса “Зайлу тарихи Бағдод” ва “Сияр ъаламин нубало” китобларида зикр қилинган)\nАбдулбосит АБДУВОҲИД ўғлининг таржимаси


AP ERTURE – асбоб-ускуналар қутисининг ўрнини боса оладиган “мўъжиза” » Скачать музыку бесплатно новинки музыки 2016-2017\nAP ERTURE – асбоб-ускуналар қутисининг ўрнини боса оладиган “мўъжиза”\nАмерикалик муҳандис-энтузиаст ўз ўлчамини ўзгартира оладиган гайка ключини ихтиро қилди. Маълум бўлишича, у жуда-жуда қулай. Шу боис ғоя муаллифи ўз ихтиросини мукаммаллаштиришга ҳаракат қилган. Америкалик ихтирочи Жон Стеранк уйдаги, гараждаги, иш жойидаги ва машинадаги турли хил ўлчамдаги ключларнинг ўрнини боса оладиган универсал ўлчамга эга гайка ключини ихтиро қилди. Ихтиро жуда яхши ва фойдали чиқди. Аммо ключда айрим камчиликлар борки, муаллиф улар устида ишламоқда. AP ERTURE деб номланган ключ универсал қурилмалар асосида ясалди. Унинг ишлаш принципи шундан иборатки, у болт ва гайка ўлчамига қараб ўз ўлчамини ўзгартиради. Эҳтимолий ҳолатларда ундан сантехниканинг бошқа анжомлари сифатида фойдаланиш мумкин. AP ERTURE ключида биргина камчилик бўлиб, у ҳам бўлса унинг бош қисми шаклидир. Бу шакл ключни универсал қилиш жараёнида ўз-ўзидан пайдо бўлган. Мана шу ҳолат унинг ягона камчилиги бўлиб қолди. Унинг мана шу шакли ишлатиш қийин бўлган жойларда ундан фойдаланишни қийинлаштиради. Бу, ўз навбатида, автомобиль билан ишлаш учун жуда муҳим нарса ҳисобланади. Manba: xabardor.uz


16:30 10 Август 2020\n11:32 20.03.2019 Ҳавола олиш\n“Пуллик автомобиль йўллари тўғрисида”ги қонун лойиҳасида пуллик автойўлларни лойиҳалаштириш, қуриш, реконструкция қилиш ва улардан фойдаланишда давлат-хусусий шериклик салоҳиятини фаол қўллаш назарда тутилган.\nТОШКЕНТ, 20 мар – Sputnik. “Пуллик автомобиль йўллари тўғрисида”ги қонун лойиҳасида пуллик автойўлларни лойиҳалаштириш, қуриш, реконструкция қилиш ва улардан фойдаланишда давлат-хусусий шериклик салоҳиятини фаол қўллаш назарда тутилган. Бу ҳақда Norma хабар қилди.\nПуллик йўллар қаерда бўлади?\nТранспортнинг бутун масофа бўйлаб катта ва хавфсиз тезликда ҳаракатланиши таъминланган ҳолда юқори сифатли ўтиш йўлларигина пуллик бўлади.\nВазирлар Маҳкамаси ёки маҳаллий ҳокимият органлари автомобиль йўлидан пуллик асосда фойдаланиш тўғрисида қарор қабул қилади. Бироқ муқобил вариант: мўлжалланаётган пуллик йўл билан туташадиган, аҳоли пунктлари ўртасида умумий фойдаланишдаги мавжуд йўл тармоғи бўйлаб бепул ўтиш йўли бўлиши шарт. Бундай муқобил йўллар пуллик йўллардан кўпи билан уч баравар узун бўлмаслиги керак. Қуйидагилар бундан мустасно:\n- пуллик йўлнинг 50%идан ортиқ масофасини кўприклар, туннеллар ва кўприк йўллар ташкил этадиган;\n- янги пуллик йўл қурилиши чўл туманларда ва унга тенглаштирилган жойларда (рўйхатини Ҳукумат тасдиқлайди) амалга ошириладиган.\nТегишли қарорда ёки ДХШ тўғрисидаги битимда кўрсатилган муддат тугагач, пуллик йўлдан фойдаланиш тўхтатилади.\nЛойиҳада қуйидаги ҳолларда пуллик йўлдан муайян муддат фойдаланиш тўхтатиб турилиши мумкинлиги назарда тутилган:\n- муқобил бепул ўтиш имконидан фойдаланишга тўсқинлик қиладиган ҳолатлар юзага келганда;\n- ҳарбий, фавқулодда ҳолатлар юз берганда, шунингдек табиий ёки техноген тусдаги фавқулодда вазият юзага келганда.\nПуллик йўллар республика бюджети ва маҳаллий ҳокимият органлари бюджетларининг маблағлари, пуллик автомобиль йўллари соҳасида махсус ваколатли давлат органи томонидан жалб этилган маблағлар, жисмоний ва юридик шахсларнинг шахсий ва (ёки) қарз маблағлари ҳисобидан ёки ДХШ тўғрисидаги битимлар асосида барпо этилиши мумкин.\nҚонун лойиҳасида назарда тутилишича, пуллик йўлларни лойиҳалаштириш, қуриш, реконструкция қилиш ва улардан фойдаланиш (эксплуатация қилиш) ДХШ тўғрисидаги битимлар асосида амалга оширилиши мумкин. Қуйидагиларга давлат шериги сифатида чиқиш ҳуқуқини бериш таклиф этилмоқда:\n- умумий фойдаланишдаги автомобиль йўллари бўйича – автомобиль йўллари соҳасида махсус ваколатли органга (Автомобиль йўллари давлат қўмитаси, таҳр.);\n- хўжаликлараро қишлоқ автойўллари, шаҳарлар, шаҳар посёлкалари, қишлоқлар ва овуллар кўчалари бўйича – қонун ҳужжатларида бошқа тартиб назарда тутилмаган бўлса, маҳаллий давлат ҳокимияти органларига.\nПуллик автойўллар фақат давлат мулкида бўлиши мумкин. Бошқа ҳолатлар ДХШ тўғрисидаги битим ва қабул қилинадиган «Давлат-хусусий шериклик тўғрисида»ги Қонунда назарда тутилиши мумкин. Пуллик йўллар ДХШ лойиҳасини амалга ошириш учун берилиши мумкин.\nЙўл ҳақи қанча бўлади?\nПуллик автомобиль йўлидан фойдаланиш фойдаланувчи ва оператор ўртасида тузилган шартнома асосида амалга оширилади. Оператор фойдаланувчига ўтиш ҳуқуқини бериши ва йўл ҳаракатини ташкил этиши, фойдаланувчи эса – тақдим этилган хизмат ҳақини тўлаши шарт.\nФойдаланувчи қуйидаги усуллардан бири ёрдамида оператор билан шартнома тузади:\n- пуллик автомобиль йўлига киради;\n- тўлов ундириладиган пунктда йўл ҳақини тўлайди;\n- йўл талони ҳақини тўлайди;\n- автоматик электрон тўлов техник воситасини мулк қилиб ёки ижарага олади.\nПуллик йўлдан ўтиш учун тўлов миқдорини оператор Вазирлар Маҳкамаси томонидан тасдиқланадиган ҳисоб-китоб қилиш услубиятига кўра белгилайди. Тўлов миқдори суткадаги вақт, ҳафта куни ёки йил ойига қараб турли тоифадаги транспорт воситалари учун табақалаштирилиши мумкин. Йўл ҳақини махсус пунктларда ундириш таклиф этилмоқда, йўл ҳақини олдиндан тўлаш ҳоллари бундан мустасно.


08 март 2021, Тошкент вақти: 20:26\nВоқеа гувоҳларининг айтишича, бозордаги узунлиги 15 метр, баландлиги 3 метрлик деворни йиқитишда беш юзга яқин киши иштирок этган. Бир аёл бу девор кишиларга ноқулайлик туғдираётганини таъкидлаб, одамларни уни бузиш ташлашга даъват этган. Бу воқеани кузатиб турган бозор маъмурияти ва милиция ходимлари ҳам тижоратчиларни тўхтатиб қола олмлаган. Нотаниш аёлни милиция олиб кетмоқчи бўлган, лекин халқ бунга йўл қўймаган.\nХева тумани ички ишлар бўлимининг профилактика инспектори, милиция подполковниги Тоҳир Жабборовнинг сўзларига қараганда, деворни бузишга даъват этган аёлнинг исми Зулхумор бўлиб, унинг бир неча қариндоши бозорда тижорат дўконларига эга. Девор мана шу дўконларда савдо қилишга халақит берган. Ҳуқуқ-тартибот ходимлари кўрган чоралар туфайли бу вақтда бозорда жиддий қонунбузарликлар рўй бермаган.\nБозор назоратчиси Бозорбой Ҳасановнинг таъкидлашича, Хева тумани ҳокимининг жорий йил 27 майдаги Хева деҳқон бозорини иккига - буюм ва деҳқон бозорларига ажратиш тўғрисидаги қарорига кўра, бу ерда 155 метр узунликдаги девор қурилаётган эди.\nМаълум бўлишича, 1 июнь куни девор қурилиши яна давом эттирилаётган бир пайтда бозор ҳудудида бир неча тижорат дўкони бўлган Абдушариф Эгамов усталарни ҳайдаб юборган. Унинг айтишича, халқнинг ташвиши шундай ҳам ошиб-тошиб ётган бир вақтда, яна қўшимча муаммо чиқариш ярамайди. Девор қурилса, бир бозордан иккинчисига ўтиш учун анча йўл босишга тўғри келади.


"Қушлар сайрайдиган бошқа дунёлар ҳам бор. Мен ўша дунёларга кетдим". | ФайзБоғ\n”Қушлар сайрайдиган бошқа дунёлар ҳам бор. Мен ўша дунёларга кетдим”.\nҲали жуда ёш бола пайтим эди. Дадам уйимизга телефон ўрнаттирди. Қўни-қўшниларимиз орасидаги энг биринчи телефонлардан бири эди у. Уйимиз деворига маҳкамлаб қўйилган, юзаси силлиқ сайқалланган ўша аппарат ҳали-ҳамон ёдимда. Нафис ишланган гўшаги унинг бир четига илиб қўйиларди. Бўйим ҳали жуда кичик бўлганлигидан бу ажиб матоҳга қўлим етмасди, аммо ҳар гал онам у билан гаплашганда ўзгача бир энтикиш ва ҳайрат билан қулоқ солиб турардим. Кейинроқ эса, бу матоҳ ичида ғаройиб митти бир аёл яшашлигини билиб олдим. Унинг исми Маълумот Маркази эди. У аёл билмаган ҳеч нарса йўқ эди дунёда. Аниқ вақтдан тортиб, қўшниларимизнинг телефон рақамларигача биларди.\nБир куни онам қўшнимизникига чиқиб кетиб, уйда ўзим ёлғиз қолган пайтим биринчи маротаба ўша аёл – “чироқ ичидаги жин” билан суҳбатлашдим. Ертўлада, асбоб – анжомлар сақланадиган жойда ўйнаётгандим. Тасодифан, қўлимни болға билан уриб олдим. Оғриқ кучли эди, аммо йиғлашнинг ҳам мавриди эмасди. Чунки йиғласам мени юпатадиган, овутадиган ҳеч ким йўқ эди ёнимда. Лўқиллаб оғриётган қўлимни нафасим билан куф-куфлаганча уйнинг у ёғидан бу ёғига югура бошладим. Зина ёнига етганимда эса кўзимга бир нима ярқ этиб ташланди: телефон! Хонадаги курсичани унинг тагига сурдим ва бир амаллаб гўшакни кўтариб, қулоғимга тутдим.\n-Маълумот маркази, илтимос, — дедим гўшакка қарата. Аввалига бир оз шиғирлаган товуш, кейин эса тиниқ ва ёқимли овоз келди гўшакдан:\n-Маълумот маркази, эшитаман!\n-Қўлимни уриб олдииим..,-ана энди ҳўнграб йиғлай бошладим, чунки йиғимни эшитадиган одам топилганди.\n-Мендан бошқа ҳеч ким йўқ уйда,-пиқилладим мен.\n-Йўқ,-жавоб қайтардим мен.-Бармоғимни болға билан уриб олдим, қаттиқ оғрияпти.\n-Уйингда муз солинган идиш борми? Уни оча оласанми?\n-Ўша идишдан бир оз муз олгин-да, бармоғингга бос,-маслаҳат берди ёқимли овоз.\nШу воқеадан сўнг Маълумот Маркази исмли аёлга ҳар қандай муаммоимни айтиб қўнғироқ қилаверадиган бўлдим. Бир сафар, география фанидан ёрдам сўраб қўнғироқ қилганимда, Филадельфия қаерда жойлашганини айтиб берган бўлса, яна бир сафар эса математикадан уй вазифасини қилишимга ёрдам берди. Бошқа сафар эса боғда тутиб олган оласичқонимни мева ва ёнғоқлар бериб боқишим кераклигини айтди.\nБир куни уйимиздаги канарейка ўлиб қолди. Бундан қаттиқ қайғуга тушдим ва нохуш хабарни дарҳол Маълумот Марказига етказдим. У эса катталар ёш болаларни юпатиш учун айтадиган одатий гапларни гапирди. Бу мени овунтирмади ва унга савол бердим:\n-Нега шунчалик чиройли сайрайдиган, ҳамма оилаларга хурсандчилик олиб келадиган қуш ўлиши, қафаснинг бир четидаги бир уюм патга айланиб қолиши керак?\nУ менинг қанчалик қайғуда эканимни тушунди шекилли, оҳиста жавоб берди:\n-Ёдингда тут, Пол, қушлар сайрайдиган бошқа дунёлар ҳам бор. Қушинг ўша дунёларга кетган.\nУнинг бу жавоби менга бир оз таскин берди. Қайғу ҳисси бир оз чекингандек бўлди. Бир-икки кундан сўнг яна унга қўнғироқ қилишга мажбур бўлдим:\n-Маълумот Маркази, “fix” сўзи қандай ёзилади?\nБу воқеаларнинг барчаси Американинг шимоли-ғарбидаги кичик бир шаҳарчада бўлиб ўтганди. 9 ёшга кирганимда эса Бостонга кўчиб ўтдик. Болаларча хаёлимда Маълумот Маркази олдинги уйимиздаги ўша эски телефонда яшарди ҳамон. Шунинг учун янги уйимиздаги замонавийроқ телефонда у билан гаплашишни ҳаёлимга ҳам келтирмадим. Улғайдим. Ана энди ўсмир йигитга айланиб, ҳаётга қарашларим ҳам ўзгара бошлаганди. Аммо беғубор болалигимдаги ўша суҳбатлар хотираси ҳеч ҳам мени тарк этмасди. Баъзан ўша нотаниш аёлнинг кичкина бир боланинг гўдакларча гапларини сабр билан эшитганидан,вақтини қизғонмай меҳрибонлик билан суҳбатлашганидан миннатдор бўлардим.\nОрадан яна бир неча йиллар ўтди. Коллежда ўқиш учун бошқа шаҳарга парвоз қилаётганимда, самолётим Сиэтл шаҳри аэропортига қўниб ўтди. Парвоз давом этишига ярим соатча вақт бор эди. Ўша шаҳарда яшайдиган синглим билан 15 минутча телефонда гаплашдим. Кейин эса, ўйлаб ўтирмай ўз она шаҳримдаги оператор рақамини тердим. Шунда мен кутмаган мўъжиза рўй берди. Гўшакдан ўша таниш, ёқимли овоз\n-Маълумот маркази, эшитаман.\nБундай бўлишини кутмагандим. Нима дейишимни билмай:\n-“Fix” сўзи қандай ёзилишини айтиб беролмайсизми?-дедим. Орага узоқ жимлик чўкди. Ва ниҳоят нариги томондан майин оҳангда жавоб эшитилди:\n-Бармоғинг ҳам аллақачонлар яхши бўлиб кетгандир?\n-Бу ростдан ҳам сизмисиз? – хурсандлигимдан кулиб юбордим. – Ўша йиллари мен учун нақадар қадрдон инсонга айланганингизни билганингизда эди.\n-Сен ҳам ўша йиллари қилган қўнғироқларинг мен учун қанчалик аҳамиятли бўлганини билганингда эди. Менинг ҳеч қачон фарзандим бўлмаган. Шунинг учун қўнғироқ қилишингни ҳар сафар интизор бўлиб кутардим.\nМен ҳам у аёлга уни шунча йиллардан бери унутмаганимни, ҳар доим эслаб юрганимни айтдим. Кейинги гал келганимда яна қўнғироқ қилишимни таъкидладим.\n-Бажонидил қилавер,-деди у.- Исмим Сэлли. Айтсанг чақириб беришади.\nОрадан 3 ой ўтгач, яна Сиэтлга қайтдим ва ваъда берганимдек операторга қўнғироқ қилдим. Бу сафар нотаниш овоз жавоб берди:\nДарҳол Сэллини сўрадим.\n-Ҳа, жуда ҳам эски дўстиман.\n-Буни айтаётганимдан афсусдаман,-деди оператор.-Сэлли касалланиб қолгани учун охирги бир неча йил фақат ярим кундан ишлади. Беш ҳафта олдин эса вафот этди.\nНима қилишимни билмай, энди гўшакни қўймоқчи бўлганимда оператор деди:\n-Шошманг, исмингиз мабодо Пол эмасми?\n-Ундай бўлса Сэлли сизга бир хат қолдирганди. Ўқиб берайми? Эшитинг: ”Қушлар сайрайдиган бошқа дунёлар ҳам бор. Мен ўша дунёларга кетдим”.\nКўзларимда ёш билан гўшакни қўйдим.\nПол Виллард (АҚШ)\nAbdulaziz Saidalikhanov таржимаси\n«Даракчи» газетаси. 2015 йил, 7-сон. (12/02/2015).\nҒофур Ғулом: Менинг ўғригина болам.\nГЎЗАЛБЕГИМ: «Ой тушиб келяпти»\nJudayam ta`sirli ekan…


Қирғизистон Миллий хавфсизлик давлат қўмитаси раҳбари: Чегарадаги вазият назорат остида\nМиллий хавфсизлик давлат қўмитаси раиси Қамчибек Ташиев чегарадаги вазият назорат остида эканини маълум қилди. Бу ҳақда у НУР-ТВ телеканалига берган интервьюсида айтиб ўтди.\n«Охирги 3-4 кун ичида вазият мураккаблаша бошлади, қўрқув пайдо бўлди. Кўктошдаги икки томонлама музокаралар кеча ярим тундан кейин якунига етди. Вазият назорат остида, чегаралар мустаҳкамланган», — деди Ташиев.\n1 декабрь куни соат 21:15 атрофида Боткен вилоятининг Қирғизистон-Тожикистон чегараси яқинидаги Дахма туманида отишма содир бўлди. Миллий хавфсизлик давлат қўмитаси чегара хизмати матбуот хизмати хабарига кўра, «номаълум шахслар Тожикистон томондан 7-8 марта ўқ узган». Тахминларга кўра, ўқ ов милтиғидан отилган.\n2 декабрь куни тунда чегарадош вилоятлар ҳокимлари ва ҳуқуқни муҳофаза қилувчи идоралар вакиллари иштирокида икки давлат чегара вакилларининг учрашуви бўлиб ўтгани хабар қилинган эди. Шу кундан бошлаб чегара ҳудудини биргаликда қўриқлашга қарор қилинди.\nҚирғизистон - Тожикистон чегарасининг узунлиги 970-980 километр бўлиб, шундан 519 километри делимитация ва демаркация қилинган. Бу ноаниқлик туфайли қўшни давлатлар аҳолиси ва чегарачилар ўртасида қуруқлик ва сувдан фойдаланиш ҳуқуқи бўйича тез-тез тўқнашувлар бўлиб туради. Икки давлат фуқаролари ўртасидаги охирги йирик қуролли тўқнашув 28-30 апрель кунлари бўлиб ўтган. Ўшанда қирғиз томондан 154 киши яраланган, 36 киши ҳалок бўлган, жумладан икки бола. Тожикистон ҳукумати 19 киши ҳалок бўлгани ва 87 киши яраланганини расман эълон қилди.


Coca Cola Суперлига. "Бунёдкор" "Сурхон"дан устун келди, термизликларнинг ғалабасиз серияси 5 та ўйинга етди\n12 сентябрь, 2020, 20:55\nМезбонлар зафар қучди.\nҲозиргина Coca Cola Суперлига 14-туридан ўрин олган "Бунёдкор" ҳамда "Сурхон" жамоалари ўртасидаги ўйин ўз ниҳоясига етди. Тошкентдаги "Бунёдкор" стадионида кечган учрашувда мезбонлар 2:1 ҳисобида рақибдан устун келди.\nРасул Йўлдошев 49'\nНурилло Тўхтасинов 51'\nАъзам Алиев 76'\nСУРХОН омадсиз Р Хайдаров охири нима булади хурматни тукдингизда


Бразилия термаси бош мураббийи Дунга Неймарнинг Рио–2016 нинг футбол турнирида иштирок этишини хоҳлаяпти » Скачать музыку бесплатно новинки музыки 2016-2017\nКомментариев: 0 Просмотров: 264 Дата: 9-03-2016, 18:04 Футбол бўйича Бразилия миллий ва олимпия терма жамоаси бош мураббийи Карлос Дунга «Барселона» ҳужумчиси Неймарнинг Рио–2016 ўйинларида мамлакат термаси сафида иштирок этишини хоҳлаяпти, деб хабар бермоқда«ТАСС». Фото: «Sport.es» Бразилиянинг миллий ва олимпия терма жамоаси 2016 йилнинг ёзида футбол бўйича АҚШда ўтказиладиган Америка Кубоги ва Рио-де-Жанейрода бўлиб ўтадиган Олимпиада ўйинларида иштирок этади. Дунга Неймарнинг мазкур турнирларда иштирокини таъминлаш учун «Барселона» раҳбарияти, мураббийлар штаби ва ҳужумчининг ўзи билан учрашиш мақсадида Испанияга ташриф буюрди. Дунганинг айтишича, Неймар бўлиб ўтадиган турнирларнинг ҳар иккаласида иштирок этмоқчи. Аммо каталон клуби раҳбарияти Неймарнинг жисмоний зўриқишининг олдини олиш учун унинг бўлажак турнирларда иштирок этишига қаршилик кўрсатмоқда. Бразилия терма жамоаси бош мураббийи «Барселона» вакилларини Неймарга иккала турнирда иштирок этишга кўндира олмаса, у ҳужумчининг ҳеч бўлмаса Олимпиада ўйинларидаги иштирокини таъминламоқчи. Футбол бўйича Олимпиада ўйинларида Бразилия бирор марта ҳам муваффақият қозона олмаган. Шу сабабли, Дунга ўз ватанида бўлиб ўтадиган мусобақада ғолиб чиқиш муҳим эканини таъкидлаган. Эслатиб ўтамиз, Рио—2016 ўйинлари 2016 йилнинг 5 августидан 21 августига қадар бўлиб ўтади. - деб хабар бермоқда Stadion.uz нашри.


24 октябр 2020, Тошкент вақти: 20:31\n2017 йилнинг 19 октябрь куни Швейцариядаги Le Temps газетаси “Швейцариядаги коррупция миллионлари хорижликлар ҳасадини қўзғамоқда” номли мақола эълон қилган ва унда Каримованинг ҳали суд ҳукм чиқармаган 800 миллион франк музлатилган маблағи устида бир неча давлат ўртасида тортишув бораëтгани¸ асосий даъвогарларнинг¸ Ўзбекистон¸ АҚШ ва Ҳолландия ҳукуматлари экани хабар қилган эди.\nМақолада¸ бу пулни олиш учун “кескин ва ўнғайсиз бир парад” бошлангани ва Швейцария ҳукумати билан бу борада махфий сўзлашувлар бораëтгани ëзилган эди.\n“Бернда ҳозир бу пулларни қайтариш методи устида жиддий бош қотирилмоқда. Бу жараëнга Гулнора Каримова иши юзасидан текширув ўтказган Конфедерация Давлат вазирлиги¸ Федерал адлия бошқармаси¸ Ташқи ишлар департаменти ҳамда Тараққиëт ва ҳамкорлик департаменти жалб этилган”¸ деган эди бу музокараларнинг ўтган йили охирларидаги ҳолатини ўрганган Швейцария нашри.\n“Ўзбекистон янги президенти ўзини ислоҳотчи сифатида кўрсатмоқда. Мирзиëевнинг АҚШ сафари давомида унинг ислоҳотлари ҳақида Оқ уй анча юқори фикр билдирди. Тошкент ҳукумати Швейцарияда яшовчи бадавлат бизнесменларни бу жараëнда ўзига лоббичилик қилишга ëллаган. Буларнинг ҳаммаси Тошкентга Гулноранинг пулларини олишда ëрдам беради”¸ дейди Озодлик гаплашган швейцариялик мулозим.\nТергов ҳали якунига етмади\nОзодлик мухбири Гулнора Каримова устидан Швейцарияда очилган жиноий иш доирасида музлатилган 800 миллион франклик маблағ¸ қолаверса бошқа мол-мулк тақдири борасида изоҳ сўраб расман Швейцария федерал прокуратурасига мурожаат қилди.\nТергов қачон якунига етиб¸ ишга қачон судга оширилади¸ деган саволга 25 май куни прокуратура матбуот хизмати “жиноий иш ҳали ҳам давом этмоқда ва шу боис тафсилотларни очиқлай олмаймиз”¸ дея ëзма жавоб берди.\nХалқаро стандартларга кўра¸ у ëки бу жиноий иш доирасида музлатилган пул ëки кўчмас мулкни унга даъвогарлардан қай бирига бериш масаласи бу пул ва мулк суд ҳукми билан мусодара қилинганидан кейингина ҳал этилади.\nШу боис Озодлик гаплашган аксар кузатувчи ва мутахассислар¸ Каримованинг Швейцарияда музлатилган пуллари тақдири борасида фақат суд уларни мусодара қилиш ҳақида ҳукм чиқаргандан кейингина ҳукумат томонидан қарор чиқарилиши¸ бу жараëннинг эса яна йилларга чўзилиши мумкинлигини айтиб келаëтган эди.\nАммо Каримова пуллари устидан Швейцарияда бораëтган жараëнларга яқин мулозимнинг иддао қилишича¸ Берн ҳукуматида бу пулларни суд ҳукмисиз ҳам Ўзбекистонга беришнинг қонуний имкони бор.\nОзодликнинг Каримованинг музлатилган пуллари суд ҳукмини кутмасдан ҳам Тошкентга қайтарилиши мумкинми¸ деган саволига Швейцария федерал прокуратураси қуйидаги жавобни йўллади.\n“Жиноий иш динамик жараëн ва унинг боришига федерал прокуратуранинг ўзигина таъсир қила олмайди. Шунинг учун ишнинг қанчага чўзилиши ëки қайси йўналишга бурилиши ҳақида олдиндан прогноз қилиб бўлмайди. Музлатилган пулларнинг суд уларни мусодара қилмай туриб ҳам Ўзбекистонга қайтарилиш эҳтимолига оид саволингизга келсак¸ бу пулларни кимга қайтариш прокуратура ваколатига кирмайди. Шу боис бу масаладаги ваколатли идора – Ташқи ишлар бўйича федерал департамент (FDFA )га мурожаат қилишингизни сўраймиз.”\nТашқи ишлар вазирлиги: CANNOT ANSWER!\nФедерал прокуратура тавсияси ортидан Озодлик Гулнора Каримованинг музлатилган пулларини охир-оқибат кимга бериш масаласида сўнгги сиëсий қарор беришга ваколатли Ташқи ишлар вазирлигига мурожаат қилди.\nВазирлик матбуот котиби Carole Wälti Озодликка 29 май куни юборган расмий жавоб:\n“Жиноий ишнинг ҳали давом этаëтгани ва ҳокимиятнинг бўлиниш принципидан келиб чиқиб¸ Ташқи ишлар бўйича федерал департамент (FDFA ) бу саволингизга жавоб бера олмайди”¸ деган мазмунда бўлди.\nПулларни Ўзбекистон ҳукумати эмас¸ махсус жамғармага қайтариш талаби кучаймоқда!\nГулнора Каримова устидан очилган жиноий иш доирасида музлатилган пуллар Ўзбекистон халқидан ўғирланган пуллар эканини таъкидлаëтган ўзбекистонлик фуқаролик жамияти фаоллари¸ уларни тўғридан-тўғри ҳукуматга топшириш эҳтимолига кескин эътироз билдириб келмоқда.\n2018 йил 23 май куни Швейцария ҳукуматига очиқ мактуб билан мурожаат қилган бир гуруҳ фаоллар¸ Ўзбекистон янги ҳукумати мамлакат юқори эшелонларида илдиз отган коррупцияга қарши жиддий кураш бошлаб¸ бу жараëннинг шаффоф ва ҳалол бўлажагини кафолатламагунича¸ музлатилган пулларни Тошкентга қайтармасликни сўради.\nБу фаоллар Берн ҳукуматидан яна бир бор пулларнинг халқаро тизимлар ва Ўзбекистон фуқаролик жамияти томонидан назорат қилинадиган махсус жамғармага ўтказилиши ва уларнинг асл эгаси – ўзбек халқига қайтарилиши кафолатланишини сўради.\nШвейцария Ташқи ишлар вазирлиги Озодликнинг бу мактуб ва унда тилга олинган хавотирларга муносабат билдириш сўровини очиқ қолдирди.\n2012 йил сўнггига қадар Ўзбекистондаги энг қудрайтли аëл саналиб келинган Гулнора Каримованинг айни кунларда қаерда¸ қай вазиятда сақланаëтганига оид аниқ маълумот йўқ.


Чуст суви ҳақида ҳақиқатни излаб. Сув ичишга яроқлими ёки йўқ? – КУН УЗ\n«Қамчиқ» довонидаги машҳур «Бургут» масканини бузиш кимга керак бўлиб қолди?\nПрезидент алоҳида солиқ ва божхона имтиёзларини бекор қилиш тўғрисидаги фармонни имзолади\nТошкентда Дўрмон йўли кўчасининг бир қисми вақтинча ёпилади\nФаластин коронавирус сабабли Исроилни чегарани ёпишга чақирди\nОққўрғонда ЙПХ ходимларига қаршилик кўрсатган шахсларга жазо тайинланди\nКиберспорт Олимпия ўйинлари таркибига киришга ҳақлими?\nЛивиядаги авиабазага номаълум самолётлар ҳужум қилди\nТаъмирлаш ишлари туфайли Тошкент марказидаги айрим кўчалар икки суткага ёпилди\nКарантин қонунсизлик дегани эмас: жарима майдонига қўйилган автомобиллар қўйиб юборилиши керак\nИорданияда хорижликларга карантинга риоя қилишларини кузатиш учун электрон билакузуклар тақиш жорий қилинди\nБухорода қурилиш материалларини усти очиқ ҳолда ташиётган ҳайдовчилар юзасидан рейд ўтказилди\n«Коррупция, маҳаллий органларнинг эътиборсизлиги бугунги «снос»ларга сабаб бўлмоқда» – Бош вазир ўринбосари\nГлавная / Жамият / Чуст суви ҳақида ҳақиқатни излаб. Сув ичишга яроқлими ёки йўқ?\nanvarj63 24.05.2019\tЖамият Comments Off on Чуст суви ҳақида ҳақиқатни излаб. Сув ичишга яроқлими ёки йўқ? 55 Показы\nЧустдаги адир бағридан тортиб чиқарилаётган сувнинг овозаси қандай қилиб бутун Ўзбекистонга тез тарқалганига ҳайрон қолмай илож йўқ.\n«Минг бор эшитгандан бир марта кўрган маъқул» дейишади. Интернетда тарқалган хабарларга аниқлик киритиш учун ўша жойнинг ўзига бориб маълумотлар олишга ҳаракат қилдик.\nНаманган вилояти, Чуст тумани адирлари ичидаги жойни бизга «Қодиробод» деб айтишди.\nМаълум бўлишича, «Чуст ижара» ММТП ҳудудининг 25 контури дала майдонида Тўрақўрғон туман Есин қишлоғи, Кўкқайрағоч маҳалласи ҳудудидаги «Томчи замин» фермер хўжалиги раҳбари Абдусаттор Йўлдошев тасарруфидаги 20 гектарли боғ ва бошқа экинларни суғориш учун 500 миллион сўм маблағ сарфлаб, 350 метр чуқурликда артезиан қудуғи тушириб чиқарган суви кутилмаганда шундай машҳур бўлиб кетган. Миш-мишларда бу сув турли касалликларга, ҳатто саратонга даво бўлиши айтилди.\nБундан тўрт кун олдин биров юрмайдиган адирлик йўли айни пайтда жуда гавжум. Автомашиналар рақамларига қараб, бу ерда бутун Ўзбекистон ҳудудидан меҳмонлар борлигини кўрасиз.\nҚир тепасидаги сув чиқаётган жойга тўрт километр қолганида машина ва одамлар учун тирбандлик бошланди. Атрофда қўлида турли сув идишлари билан ёпирилиб адир тепасига интилаётган турли ёшдаги одамларнинг саноғига етиб бўлмайди.\nОхири ўша сув чиққан жойга етиб бордик. Эҳ-ҳе-е… Тумонат одам. Водий вилоятларини қўйинг, Тошкент, Сирдарё, Жиззах, Самарқанд ҳатто Қорақалпоғистондан сув олиб кетишга келганларни учратдик.\nАдир тепасидан фермер 350 метрдан кавлаб чиқарган сув «насос» орқали тортилади. Бир-икки йил давомида чиқаётган ва биров шифобахшлигини билмаган сув булоғи ҳозир минглаб одамлар билан тўлган. Электр насос юрганда сув чиқа бошлайди. Икки кун мобайнида икки марта сув берилибди. Фақат бу ердаги минглаб одамларнинг тартибсиз ҳаракатлари бизни ҳайрон қолдирди.\nТепалик томон ўрмалаб чиқаётган ҳар бир одам тўғри навбатсиз, сув олиш учун булоқ олдига шошган. Бир пайт ускуна юриб, сув чиқишни бошлаши билан бақир-чақир, ур-тўполон ичида қолиб кетдик. Худди, умрни узайтирувчи «оби ҳаёт»ни талашаётган одамларни кўргандек бўласиз.\nТўрт-беш минг одам йиғилган. Ҳамма ўз «юксак маданияти»ни намойиш қилиб, олдинга интиляпти.\nМаҳаллий аҳоли, яъни чустликлар оз, тартибсизликни асосан меҳмонлар келтириб чиқармоқда.\n«Сувнинг шифобахшлиги» қандай аниқланди?\nЕридан «шифобахш»лиги айтилаётган сув чиққан «Томчи замин» фермер хўжалиги раҳбари Абдусаттор Йўлдашевдан фикр сўрадик.\n«Нафақага чиққач, «боғ қиламан» деб, адир ичидаги ташландиқ ерни ҳоким қарорига асосан олиб, иш бошладим. Сув йўқ эди. Қудуқ қазиб 350 метрдан чиқардик. Шу сув билан экинларни суғора бошладик. Ўтган йили яқин одамимиз келиб, сувдан оз-оз ичиб юрди. Унинг астмаси бор экан, тузалиб кетибди. Мен буни сувга эмас, жойнинг ҳавоси тозалигига йўйдим. Оёғида тузалмайдиган яраси бор одам ҳар ўтганда мана шу сувда ювиб турар экан. У ҳам тузалиб кетибди. Укамнинг юзида узоқ йиллардан бери давоси топилмаётган яра-чақаси бор эди. Яхши ният билан олиб бориб бердим. Бир ҳафта ювганди, пешанасидаги йигирма йиллик яра тузалиб кетди. Ўзимнинг дўстим бор, юрак етишмовчилиги билан оғрирди. Тинмай ҳансирарди. Шунга бир катта идишда олиб бориб бердим. Ҳозир тузалиб кетган, кетмон чопяпти.\nҚисқаси, сув таркибини аниқлаш учун Тошкентдаги Минерология илмий-текшириш институтига олиб бордим. Улар, тўрт кунда таҳлилларни чиқаришибди. Менга, «сувингиз шифобахш экан, таркибида инсон учун шифобахш бўлган «Селен» минерал моддаси топилди», дейишди. Айтишларича бу инсон соғлиги учун роса керакли минерал экан», дейди Абдусаттор ака.\nМутахассислар фикри: «Сув ичишга яроқли эмас…»\nЧуст туман давлат санитария-эпидемиология назорати маркази (ДСЭНМ) мазкур артезиан қудуғидан олинган сув устида таҳлиллар олиб борган экан. Биз тиббиёт муассасаси бош шифокори Зайлиддин Анорқуловга таҳлил натижалари бўйича мурожаат қилдик.\n«Аввало, туманимиздан мана шундай шифобахш сув чиққанидан хурсандмиз. Шов-шувли хабарлар тарқалгач, ходимларимиз билан намуна учун сув олиб, лабораторияда таҳлиллар ўтказдик. Кеча дастлабки хулосалар чиқди. Унга кўра, сувнинг айни пайтдаги қаттиқлиги ва лойқалиги, сульфат ва минераллар таркиби бўйича давлат стандартларига тўғри келмайди. Истеъмол учун яроқсиз.\nҲозир қўшимча таҳлиллар давом этяпти. Агар бу сувни қайта ишлаб қаттиқлиги юмшатилса, лойқалиги тиндирилиб, микроблар зарарсизлантирилса, гигиеник ҳолати яхшиланиб, яроқлилик сертификати олинса истеъмол учун рухсат берилади. Ҳозирги ҳолатида ичиш эса ошқозон-ичак тизими касалланишига олиб келиши мумкин.\nМен ўзим яқинларимга бу сувни истеъмол қилишни тавсия этмасдим. Қачонки, мазкур сув иншоотига тегишли ускуналар қўйиб, тозалаб, тегишли гигиеник рухсатнома олиб, қадоқлашганидан сўнг истеъмол учун рухсат берган бўлардим», дейди у.\nНаманган вилоят Давлат санитария эпидемиология маркази ҳам сув таркиби ҳақида ижобий хулоса бермаган.\n«Сувнинг шифобахшлик хусусияти шошилинч хулоса бериладиган жиҳат эмас. Чунки у маълум бир касалликларга даво бўлса, бошқа бир дардларни қўзғаб юбориши ёки ҳар бир инсоннинг индивидуал кўрсаткичларига боғлиқ бўлиши мумкин. Демак, ушбу сувнинг шифобахш хусусияти тўғрисида ҳам чуқур лаборатория текширувларидан ўтказилишидан ташқари, муолажа амалиётидаги кўп йиллик тажрибалар натижаларига асосан хулоса бериш мумкин. Ҳозирча, бизнинг дастлабки тезкор текширувимиз натижаларига кўра, артезиан қудуғидан насос орқали тортиб олинаётган бу сув истеъмолга яроқсиз эканлигини маълум қилишимиз мумкин. Сувнинг таркибини чуқур таҳлил қилиш тегишли илмий муассасалар ҳамкорлигида давом эттирилади», – деган марказ бош шифокори ўринбосари А.Чўлпонқулов.\nКўриб турганингиздек, ҳозирча сувнинг шифобахшлиги аниқ эмас, бу ердаги сув шифобахшлиги ҳақидаги гаплар фақат фермернинг сўзларига асосланган – сув у айтганидек чиндан ҳам беморлар дардига даво бўлганми, йўқми буниси мавҳум. Ҳатто сув соғлиқ учун зарарли бўлиши ва уни истеъмол қилиш ёмон оқибатларга олиб келиши ҳам мумкин.\nОдамлар эса юзлаб, минглаб километрлар йўл босиб, даво илинжида сувга интилишда давом этишмоқда, дала ўртасида чиққан сувга ҳосил бўлган навбатларнинг охири кўринмаяпти. Бу ердаги тартибсизликка, юзага келаётган тиқилинч ҳолатларига ҳам эътибор йўқ.\nТана билан бирга руҳиятимизни, маданиятимизни, одобимизни ҳам даволашимиз керакка ўхшайди.\nЎйлаймизки, тез кунларда Чуст суви билан боғлиқ саволларга жавоб топамиз.\nПред. Тўртта ҳарф ўзгарди, «нг»дан воз кечилди — Ўзбек алифбосини ислоҳ қилиш бўйича якуний хулоса\nСледующая Мирзиёев қурилиш материаллари бўйича қарор имзолади. 1 июлдан янгича тартиб ўрнатилади\nАйрим манбаларга кўра, ушбу авиабазада Туркия ҳаво ҳужумидан мудофаа воситалари жойлаштирилган. Фото: Anadolu Agency Ливия …\nТуркия илк баллистик ракеталарини синовдан ўтказди\nЙил охирига қадар валюта ечиб олиш бўйича 1 мингдан ортиқ банкоматлар ўрнатилади\nМактабгача таълим соҳасида Жанубий Корея билан ҳамкорлик қилинади\nМеҳмон шундай кутиладими — Ёшлар нимага иттифоқ қилишган?


Матншунослик майдони ва миқёси олдингига нисбатан тасаввур этиб бўлмас даражада кенгайди. Бугун Аҳмад Яссавий, Сулаймон Боқирғоний, Сўфи Оллоёр, Феруз, Ҳазиний каби шоирларимизнинг асарлари нашри юзасидан бемалол фикр алмашса бўлади. Бу ишонч қувонч ила уйғундирки, атиги саккиз-тўққиз йил аввал буни тасаввурга сиғдириш мушкул эди. Ниҳоят етти-саккиз йилдан кейин, «Ҳечдан кўра кеч…», деганларидек, «Ўзбекистон адабиёти ва санъати» газетасида (1998 йил, 23 январь) «Ҳикматлар» нашрига бағишланган мақола чиқиши ҳам, «Адабий идрок тантанаси» дея нмоланган ушбу мақола фаол матншунос олим Ваҳоб Раҳмонов томонидан ёзилганлиги ҳам қувонарли. Баъзан «Баҳс» рукнидаги нарсаларни ўқиб, баҳслашадиган гап тополмайсан. Ваҳоб аканинг мақоласи бундай эмас, мунозарага арзирили ўринлар унда жуда кўп. Айтайлик, у киши «Ҳикматлар» нашрига боғлиқ мулоҳазаларни «Очиғи мен Аҳмад Яссавий «Ҳикматлар» китобига асос бўлган қўлёзманинг қадимийлигига мутлақо ишонмайман», деб бошлаган. Қўлёзма қадимий деб ҳеч ким даъво ҳам қилгани йўқ-ку! Китобнинг сўзбошисида унга Анқара нашри қилиб олинганлиги ёзиб қўйилган. Уни юзага чиқарган Камол Эраслон эса «Девони ҳикматдан намуналар»нинг муқадиммасида: «Девони ҳикмат» номи билан тартиб берилган бир девон мавжуд бўлмаганидек, Аҳмад Яссавийнинг барча ҳикматларини ичига олган тўлиқ ва ишонарли бир мажмуа ҳам йўқдир. Қўлимиздаги ёзма нусҳаларнинг энг эскиси XVI ва XVII асрларга оид эур», дейди. Демак, «Бу биринчи гумоним», дея гумон санаш мутлақо ҳожатсиздир.\nВ.Раҳмонов «Ҳикматлар» масъул муҳаррирсиз, «нашриёт редактори раъйи билангина амалга оширилган»лигини жуда тўғри қайд этган. Чунки бошқа илож йўқ эди… Хусусан, у «Ҳикоятда билинг мундоғ кетурдилар…» мисраси билан бошланадиган ўн икки тўртликнинг Яссавий тўпламида учраши билан сира муроса қилолмайди ва уни «кўра билиб туриб, «Ҳикматлар» китобига киритиб, Аҳмад Яссавий ижодидан намуна, деб кўрсатиш ноқулай эмасми?» - дея таажжубланди. Нега ноқулай бўлсин? Собиқ шўролар тузуми даврида «Ҳикматлар»ни халққа етказишнинг энг қулай йўли Туркия нашрига суяниш эди. Бунинг замирида «Яссавий шеърлари Туркияда босилади-ю, нечун Ўзбекистонда чиқмаслиги керак?» - деган мудаао ҳам яширинганди. Ўша шеърни биз эмас, Яссавий «Ҳикматлар» тўпламига Камол Эраслон киритган. У «Девони ҳикматдан намуналар»ни тайёрлашда тўққизта қўлёзма ва учта босма нусхадан фойдаланган. Китобга қариёб эллик саҳифалик сўзбоши ёзилган, анча кенг ҳажмли изоҳ ва луғат берилган. Ҳикматларда номи учрайдиган шахслар ҳақида битилган маълумотларнинг ўзи бир рисола қимматига эга. Шунча заҳмат чекиб, шунча ишни бажарган яссавийшунос олим, Байзовий номи тилга олинган тўртликларни тўпламга киритмасликка фаҳми етмаганмиди?\nЛомакондан чиқди руҳим «Аллоҳ» деди,\nНасисимйдек Ҳақни айтгил, теринг сўйсун,\nШеър мазмунидан шундоқ кўриниб-билиниб турибди – Яссавийники эмас. Яссавий қаёнда-ю, Наисимий қаёнда? Нечун «Девони ҳикмат»дан ўрин олган улар?\nБунинг сабабини бошқалар билмаганда ҳам матншунос мутахассис англамоғи лозим. Аҳмад Яссавийнинг Туркиядаги буюк издоши Юнус Эмро девонининг энг қадимий нусхалари сақланмаган. Эмро девонига киритилган шеърларнинг аксарияти уники бўлмаган, яъни бошқалар томонидан тўқилган. Шунда қандай йўл тутиш керак? Турк олимлари Эмро номи билан боғланган асарларни Дастлаб ҳеч ўзгаришларсиз, қисқартиришларсиз чиқара бошлаб, фақат тадқиқотчиларнинг эмас, кенг китобхонлар жамоасининг фикр-қарашларини ҳам олиб, кейин саралаш ишларини йўлга қўйишган. Масалан, 1933 йили Бурҳон Тупроқ тарафидан чиқартирилган «Юнус Эмро девони» Эмро ижодиётига қизиқишни миллат миқёсида кучайтириб юборган. Бироқ кўп ўтмай «Девон»даги 1250 та шеърдан бор-йўғи 350 таси Юнус Эмрога тегишли эканлиги аниқланган. Кейин бу рақам яна тенг ярмига камайган.\nАҳмад Яссаввийнинг қудратли шахсияти ва фаолиятини таҳқирлаш қоралашга уриниш ёлғиз совет замонининг ташаббуси эмас. Бунинг тарихи анча олис. Сўфи Оллоёр «Сабот ул-ожизин» манзумасида «оти мўъмин, вале нафсиға шайдо» «бир фирқа» пайдо бўлганлиги, улар Яссавийнинг зикр мажлисларида эркаклар билан биробар аёллар ҳам иштирок қилишганини дастак этиб, номақбул ишларга ташаббус кўрсатганликларини айтиб, яна ёзади:\nУ ёки бу маънода Яссаийга, хусусан, яссавийлик тариқатида аёлларнинг ўрнига эътироз қилувчилар ҳатто ҳозир ҳам мавжуд. Камол Эраслон ўша тарихий англашилмовчиликлар қайта бош кўтармаслигини кўзлаб, Юсуф Байзовий тилидан ҳикоя қилинган ҳикматларни йигирма бешинчи рақам остида мажмуага киритган. Қолаверса, уларнинг айнан Байзовийникилигига ҳам ҳеч ким кафолат беролмайди. «Ҳикматлар» В.Раҳмонов қайд этгандан ҳам ортиқроқ имло хатолари билан босилиб чиққан. Мен буни тан оламан. Агар нашрийт муҳаррири ҳозир тирик бўлганида бунинг сабабларини бемалол сўзлаши мумкин эди.\nШунинг учун Оллоҳдан Асқарали Шароповнинг руҳлари шод бўлишини тилаб, холис танқид ва кўрсатмаларни тўлиқ қабул қиламан. Аммо, мақолада, минг афсуски, холислик етишмайди. Оқибатда тузатишлар бошданоқ тескари тус олади. Мисолларга мурожжат қилайлик: «Бобомочинни беш юз қамчи урадилар. Миқ этмайди. Бир қамчи ортиқ урсалар фарёд қилади. Матн давом этади.\nБир юз қамчи урганда йўқ ҳе қилу қол\nНега беш юз қамчи бу бандда «бир юз қамчи»га айланди? Матнчининиг зийраклиги ва синчковлиги қани? Демак, банднинг иккинчи мисраси:\nНа оҳ деди, на воҳ деди, билинг дўстлар.\n«Беш юздан бир қамчи» ориқ урилганда у беихтиёр зор йиғлаб фарёд қилади. Мана энди, Анқара нашрининг 142-саҳифасидан шеърнинг давомини биргалашиб ўқийлик:\nЎшал дамда муридлари қилди саол,\nДарвоқе, ҳамма сир ана шу «бир қамчи»да эди. Чунки шундан сўнг «дев ва пари» унинг орқаидан дарҳол қочганди. «Беш юз қамчи» олдин икки маротаба тилга олингани ва қамчи сони беш юздан ортгани учун ҳам «бир юз қамчи» дейилганки, буни «бир неча юз қамчи» деб қабул қилиш унча катта зийраклик талаб этмаса керак. Биз ўзимизча агар таҳрирбозлик этишга киришсак, «Беш юздан ҳам бир қамчини ортиқ урди», сингари сатрларнинг «астар-авраси»ни ағдариш жоиз бўлади. Ҳолбуки, бунга ҳеч кимнинг ҳаққи ҳам, ҳуқуқи ҳам йўқ.\nАгар В.Раҳмонов бирор бир қўлёзма ёки тошбосмага олдин бир назар ташлаб, сўнг хулосани айтганида эди, у «Бир қамчи урди эрса» эмас, «Бир қамчини урди эрса» деб ёзилишиша диққатни қаратар эди. Ва буни синчилик деса арзирди.\nМақолада оддий, ҳоаатоки хатога йўймаса ҳам бўлаверадиган фактлардаан ҳам одамни чўчитиб юборадиган даражадаги хулосалар илгари сурилади:\nҚул Хода Аҳмад, Ҳақ сўзини сўзлари мудом,\nМатншунос иккинси мисрадаги «Борий»га қарши. Унингча, «оддий китохон бу сўзни англаёлмай «Навоий асарлари учун қисқача луғат» (Тузувчи: Ботирбек Ҳасанов, «Фан» нашриёти, 1992 йил) китобиг боқса, 52-саҳифада ўқийди6 Борий – Тангри, Яратувчи. Матндагидай «Борий эрмиш ҳаром», деб ўқилса: «Оллоҳ ҳаром эрмиш», деб ўйлайди ва беихтиёр куфрга кетади… Агар ўша мисра қуйидгидек, «й»сиз ёзилса, олам гулистон эди:\n«Имон муқаддас тушунча, - дейди домла В.Раҳмонов ва яна ғалати бир «жумбоқ»ни ҳал қилишга киришади. – Бироқ мен «имоннинг орқа-олди бор», дейдиганларга тушунмайман. Менимча, имонли ёки имонсиз одам бор. Илмда имонлиликнинг биринчи шарти ростгўйлик ва идроклиликдир».\nОчиғи, бундай муросасиз гасиҳутгўйликка берилишнинг сабабини мен аввалига унча тушунмадим. Наҳоки, имоннинг муқаддаслигига шубҳа туғдирадиган бирор бир хато ўтган бўлса, «Имоннинг орқа-олди бор» дейдиганлар ким экан, деган хаёлларга ҳам бордим.\nВ.Раҳмонов бир неча маротаба матнчи луғатга мурожаат қилиши ҳақида жон куйдирибтавсия беради-ю, аммо зарур ўрнида бунга ўзи амал қилмайди. Буни қандай баҳолаш мумкин? Ҳолбуки, «пушти имон» ва «пўсти имон» деярли бир хил маъноларни англатади-ку?\n«Фарҳанги забони точики» изоҳли луғатида (2-жилд, 101-бет) «пушт» сўзининг етти маъноси шарҳлаб берилган. Шу лардан биттаси мажозий мазмунга эга бўлиб («пўст» ҳам шундай), «юз», «уст» демакдир. Бас, шундоқ экан, «Пушти имон шариатдур, мағзи тариқ»нинг маъноси «Имоннинг юзи (ёки зоҳири) шариатдур, ичи (мағзи ёки ботини) тариқат эрур», деган бўлади. Бунинг нимаси ваҳимали, нимаси ғалат? «Девони ҳикмат»нинг нисабатан қадимий нусхаларида «пушти имон» деб эмас, «пўсти имон» деб битилганда ҳам бошқа гап эди.\nМенимча, эски матн нусҳаларига аҳамият бермасдан ўзининг интуицияси ва субъектив қарашларига биноан «хато» топиш ва тузатиш усули ҳам нотўғри, ҳам ҳавфлидир. Афсуски, шу усулдаги тажрибалар кейинги пайтда одат шаклини олмоқда.\nМатншунослик баҳсини «Ҳикматлар» нашридан бошлаб газета жуда тўғри ва хайрли ишга қўл урган.\nЯссавий шеърлари – зоҳирда мазмунан содда, тили осон ва тушунарли бўлиб туюлса ҳам, ботинан мураккаб, маъно ва туйғу сирларини кашф этиш анча қийин шеърлардан ҳисобланади. Яссавий ва унинг издошларига бағишланган «Жавоҳир ул аброр мин амвожил биҳор» («Яхшилар жавоҳири ва дарё мавжлари») асарининг муаллифи Ҳазиний «Машойихи Яссавийя манзума мақомотларики, ҳикмат дерлар савти ҳазин ила хатм ўлур тазвиқ ва ташвиқ учун», дейди.\nВ.Раҳмонов ёзади: «Менимча, матнчилик ва матншунослик соҳаси мутахассисдан аввало луғат билишни: араб, форс-тожик ва умумтуркий қадимий сўзлардан воқифлигини талаб қилади.Чунки, луғаб билган киши эски ёзувдаги шакли бир хил сўзларниннг матндаги ўрнига кўра турлича маъно касб этиши ва ҳар хил ўқилишини билиши мумкин. Масалан:\nВ.Раҳмоновнинг луғат билиш, қадимий сўзлардан воқиф мутнчининг лаёқатига доир юқоридаги мулоҳазалари тўғри. Аммо мана бу фикрлари жуда баҳсли: «Байтларда (юқоридаги икки байтда – И.Ҳ.) учраган бир хил сўзлар («уқбо») аслида ҳар хил сўзлар эди. Иккинчи мисол мазмунини кўпчилик билади: Уқбо сари сафар қилган – у дунёга (боқий дунёга) сафар қилган. (У дунёга, яъни боқий дунёга ҳамма ҳам сафар қилади. Яссавий «Уқбо» деганда айнан жаннатни назарда тутган – И.Ҳ.)\nАлбатта, «Фарҳанг» Яссавий ҳикматларидан кўп вақт кейин яралган. Ҳозир «Ағба» ҳолига келиб қолган «Ақаба» эҳтимол Яссавий замонларида бошқача шаклларда ҳам ишлатилгандир? Нега энди фақат «Фарҳанг»га суяниш керак? Бизнингча, бу адолатли ва илмий талаб эмас. «Девони ҳикмат»да «уқбо», «уқба», «ақбо» сўзлари учрайди. Қозон нашридаги бир ҳикматда «Қул Хожа Аҳмад Уқбалардин елиб ошдим», дейилади. «Уқба» сўзи эса тепалик, баландлик, дўнглик дея шарҳланган. Турк олими Камол Эраслон «Ғариб бўлиб ақбалардин ошдим мано» мисарсидаги «Ақба»га бундай изоҳ берган: «Ақба, асли ақаба бўлиб, «тўсиқ; баландлик, тепа, қийин ўтиладиган жой, таҳлика маъноларини билдирадиган сўздир. Вазн талаби билан баъзи шеърларда ақба шаклида ишлатилгандир. Шу сабабли биз ҳам «ақба» деб ўқилишини таржиҳ этдик».\nДемак, турк олими, «ақаба»да вазн ва оҳинг сакталиги содир бўлишини билган. «Ҳикматлар» нашрига биз Камол Эраслон чиқарган мажмуани асос қилиб олмаганимизда ҳам ўзимизин оқлашга уриниб, «ақбо» билан «уқбо»ни фарқлай олмаганимизни хаспўшлаш мумкин эди…\nМақолада Аҳмад Яссавий тасаввуф адабиёти вакили эканлиги, унинг ҳикматларидаги аксарият сўз ва истилоҳлар тасаввуфий маъноларни билдириши негадир инобатга олинмаган. Айтайлик, «Пиру муғон изин олиб мен ўпай деб», сатридаги изофа ноқислиги («пиру» эмас, «пири») тўғри кўрсатилган. Лекин, «Муғлар – оташпараст зардуштийлар-ку», дея тимсол мазмуни нотўғри талқин қилинган. Яссавий ҳикматларидаги «муғ», «пири муғон» - оташпараст ҳам эмас, зардуштий ҳам эмас, балки содик, самимий мурид, пири комилдир.\nТарзида берилган ва «ҳозир қилиб» - жамлаб , тўплаб, бир жойга йиғиб-йиғиштириб маъноларини акс эттиради. Яссавий бу сўзни бошқа мазмунларда ҳам қўллаган. «Ҳозир бўл!» деб нафс бошини янчдим мано» сатридаги давъат «Тайёр бўл! Ўлимни бўйнингга ол!» демак. В.Раҳмоновга кўра эса мазкур мисра қуйидаги тарзда бўлмоғи лозим эди:\nСиртдан қараганда, «ҳозир» билан «ҳосил» қилиб орасида кескин бир мантиқий фарқ йўқ. Бироқ, «ҳосил қилиб»дан кўра (айни матнда) «ҳозир қилиб»ибораси тасаввуфий моҳиятва маслакка уйғундир. Яссавийнинг сўз ва ўгитлари биринчи галда ўзининг издошларига қаратилганлигини ҳам эсдан чиқармаслик керак. Маълумки, ТАРК тасаввуфнинг бош ташанчаларидан ва унинг илк босқичи тарки дунё эрур. Шу маънода ориф, ошиқ (Ҳақ ошиқлари), ахёр, абдол ва дарвешларда «бу дунёнинг молларини ҳосил қилиш» эҳтиёжи сўнгандир. Удар дунёга эмас, дунё уларга тобе ва таслимдир, Ясавий айтмоқчики, будунинг молларини сеҳру каромат ила бир жойга ҳозир айлаб, яъни жамлаб малойикул мавтга ришват берсанг ҳам жонингга жон қўшилмайди. Дмак, асосий муддао: охиратга молу дун биланмас, ишқ, маърифат ва огоҳлик ила ҳозирлик кўришга чорловдир.\nМатшунос бир ўрнида «буроқсувор» тўғри ўқилганини эътироф этиб, «навбатдаги байтда бу сўз мазмунга хилоф тарзда ўқилган:\n«Буроқсувор» - буроқ минган, буроқ мингувчи дегани. Яссавий инончида чин ошиқлар – буроқсуворлар: «Оллоҳ айтур ошиқларим буроқсувор». В.Раҳмоновнинг тавсия ва кинояларига қараганда у буроқни фақат бир маънода – Меърож тунида Пйғамбар миниб самога кўтарилган от маъносида англайди. Акс ҳолда, ошиқ қуллар – буроқ суярлар, яъни ишқпарастлар бўлиши мумкинлигини дарҳол хаёолан ўиказарди. Чунки, Абул Ало Афифий шарҳлаганидек, мутасаввифларнинг «йўлчиликларида уларни Оллоҳга етказадиган «Буроқ» илоҳий ишқ эрур. Масжид Ақсо – Нур ва Ҳақдур…» Биз бунинг билан «буроқсуяр» хаосиз ёзилган демоқчи эмасмиз. «Буроқсувор» деб кўчирилганда ҳам барибир хато бўларди, демоқчимиз.\nТасаввур қилинг: «Тавҳид отлиғ» улкан бир дарахт. Унинг соясида ошиқ қуллар буроқларига миниб ўтиришибди. Ахир, бу «дарахт соясида бурақ сўйиш» билан қарийб тенг мантиқ. Аслида биз буроқ эмас, «бориқ» ёзганмисиз. Соядаги киши нимага интилади, нимани севади: нур ва ёруғликни. Ўша йигирма тўққизинчи ҳикматнинг биринчи сатри «Тажаллийнинг мақомидир ажаб мақом», дея бошланиши ҳам: «Соясида ошиқ қуллар бориқ суяр», деб ўқилишини қувватлайди. Нур, шуъла маъносини ифодаловчи «бориқ», «бориқа»эса туркий шеъриятда тез-тез учрайди. «Бориқсуяр»ни биз илоҳий нурни тилар, нурга интилар мазмунига эга деб ҳисоблаймиз.\nВ.Раҳмонов мақола муқаддимасида афсус-надомат ила бундай дейди: «Мен «Ёшлик» журналининг 1991 йил 10-сонида «Навоийшунослар масъулияти» номли мақоламда («Ёшлик»нинг ушбу сонида бундай муқола йўқ – И.Ҳ.) Алишер Навоий «Мукаммал асарлари тўплами»нинг барча жилдлари матншунослик нуқтаи назаридан нуқсонли деб даъко қилдим. Бирор навоийшунос лом-мим демади? Ўша йили «Муштум»да ҳам менинг имзом билан «Маънолар хазинасидаги қалтис вазият»га олимлар диққатни тортдим. Олимлар лом-мим дедиларми? Адабиётшуносларни Навоий мероси – муқаддас асарларнинг қисмати қизиқтирадими ўзи?.\nНега қизиқтирмас экан? Қизиқтиргани учун улкан навоийшунос ва малакали матншунос олимларимиз заҳмат чекиб, кўз нурларини аямасдан Навоий «Мукаммал асарлар тўплами»ни нашрга тайёрлаш ишларини давом эттираётирлар. Кўп томликдан энди 13 жилди босилиб чиқди. Ҳали нашр қилинмаган олтита том турибди. Шундай экан, қандай қилиб барча жилдларни «матншунослик нуқтаи назаридан нуқсонли» деб даъво қилиш мумкин? Масалан, еттинчи том, яъни «Ҳайрат ул-аброр» лостонини ўзбек матншунослиги ва матнчилигининг пири, буюк олим Порсохон Шамсиев 1970 йили эълон қилган илмий-танқидий матн асосида, изоҳлар билан, В.Раҳмонов «навоийшунос отахон олимимиз», дея эътироф этган атоқли олим А.Ҳайитметов ва мен нашрга тайёрладик. Шу иш жараёнида Порсохон домланинг матн яратиш салоҳияти, билимдонлиги ва заҳматкашлигига фақат ҳайрон қолдим. Беш-ўнта имловий хато ёки изофа ноқисликларини топиб фарёд этиш, Абдулла Қаҳҳор таъбири билан айтганда, «гугурт чақилганда ҳам дунёга ўт кетди», деб дод солиш билан тенгдир.\nМақолада ўзни ҳимоя қилиш эҳтиёжидан туғилган «Сиз қўлёзмани кўчирган чаласавод котибни Аҳмад Яссавийдай даҳо шоирдан юқори қўяр экансиз-да?», деган бир савол бор. Бу саводан бир қанча оғриқли саволлар туғилмайдими? Ўша «чаласавод» котиб-ку келажак авлодларга «Девони ҳикмат»ни кўчириб қолдирибди, етмиш йилдан ортиқ давр мобайнида биз нима қилдик?.. Умуман, бизда Яссавий шеърларини кўчирган бирор-бир котибни айблаш ёки таҳқирлашга маънавий ҳуқуқ борми ўзи?\nВ.Раҳмонов «Ҳикматлар»нинг нашр «усули»ни «пала-партишлик» деб ҳукм чиқаради ва сўзларнинг «гоҳ тўғри», «гоҳ бузиб» ўқилишини «Бу унификация билан боғлиқ эмас. Сўз ҳар хил ўқилса-ю мазмун зарар кўрмаса кошкийди», деб кўп куйинади. Мақтанчоқликка йўйилмаса, муҳтарам матншуносимизга жиндак тасалли бўлар деган умид ила бир фактни эслатмоқчимиз: «пала-партиш» усулда тайёрлаган шу китоб сўзбоши, бир томонда ўзбекча, бир ёнда усмонли туркча матн билан 1995 йили Истанбулда босилиб чиқди. Тўғри кўрсатилган айрим нуқсонларни ҳам Сиз унда учратмайсиз…\n1998 йил, 20 феврал


18:39 30 Октябр 2020\n09:43 14.09.2020 (Янгиланган 10:26 14.09.2020) Ҳавола олиш\nТОШКЕНТ, 14 сен - Sputnik. Бугун Ўзбекистон бўйича 2635та мактабларда анъанавий дарслар бошланди, ушбу ҳисобга 7 сентябрда очилган мактаблар сони ҳам қўшилган, деб хабар қилмоқда Халқ таълими вазирлиги.\nЭслатиб ўтамиз, Халқ таълими вазирлиги ва Махсус комиссия қароига кўра, Ўзбекистон ҳудудида мактаблар октябр ойига қадар фақат туман депутатлари Маҳаллий кенгаши хулосасига кўра очилиши мумкин. Қарор ҳар бир ҳудуд, мавжуд эпидемиологик вазиятдан, ўқитувчиларда аниқланган коронавирус кўрсаткичи, ҳудуддаги соғлиқни сақлаш тизимининг тайёрлигидан келиб чиққан ҳолда қабул қилинади. Бу ҳар бири ҳудуддаги объектив вазиятдан келиб чиққан ҳолда, индивидуал ва самарали ёндашув имконини беради.\nУндан ташқари ота-оналар ҳам болаларини мактабга юбориш ёки юбормаслик ҳақида ўзлари қарор қабул қилишлари мумкин. Мактабга бормаган болалар эса “Онлайн-мактаб” лойиҳаси доирасидаги телевизион дарслар орқали таъминланади.\nПандемия ва ўқиш


Realme ҳам ўзининг экраности камерали смартфонини кўрсатди - Terabayt.Uz\nRealme ҳам ўзининг экраности камерали смартфонини кўрсатди\nХабарингиз борки, яқинда ZTE экраности камерали илк тижорий смартфон – Axon 20 5G моделини тақдим этган. Лекин унинг ҳали сотувга чиқмасиданоқ тарқалган «жонли» суратлари ҳафсалани пир қилган эди. Куни кеча эса...\nЭнди бўлса Realme бренди ҳам шундай технологияга эга смартфон тайёрлаганига ишора қилди. Компания вице-президенти ва глобал маркетинг бўйича президенти Сюй Ци (Xu Qi) бугун Weibo тармоғида битта сурат улашди.\nУнда экранининг юқори қисмида олд камера учун бирор тирқиш ёки кемтиги бўлмаган смартфон акс эттирилган. Сюй Ци суратга қўшимча тарзда ёзишича, у бугун Realme тадқиқотлар ва ишланмалар бўлимига борган ҳамда у ерда қизиқ бир янги гаджетни кўрган.\nМазкур фотосурат компаниянинг экраности камерали смартфон тақдим этишга тайёргарлик кўраётганини билдиради. Тўғри, бу смартфон камераси корпуснинг ичидан чиқадиган механизмга жойланган бўлиши ҳам мумкин, лекин бунақа телефонлар икки йилдан бери чиқиб келмоқда. Realme эса фойдаланувчиларни қизиқтириш учун бунақа эски технологияли смартфон чиқариши даргумон.\nАйтиш керакки, Xiaomi компанияси ҳатто ZTE’дан ҳам аввал экраности камера (ёки яширин камера) қўлланувчи смартфонини «жонли» видеода кўрсатган эди. Компаниянинг ўзи тақдим этган реклама видеосидан ташқари, кейинчалик хитойлик бир техноблогер шу технологияга эга смартфонни ўзи «жонли» тарзда, маркетинг безакларисиз видеога олиб эълон қилган. Унинг қўлида «Хитойча Apple»нинг юбилей суперфлагмани – Xiaomi Mi 10 Ultra моделининг махсус версиясини кўрамиз.\n#Oppo #андроид смартфон #янги технологиялар #экраности камера #Realme


Самарқанд кулолчилиги ривожланяптими? – Jurnalist\ntemur2021-11-01T09:47:02+05:001 Noyabr, 2021|Самарқанд вил., Умумий янгиликлар, Ҳудудлардан янгиликлар|\nБугун вилоятда кулоллар камми, кўпми? Уларнинг фаолият юритиши учун шароит яратилганми? «Уста-шогирд» анъанаси касбларнинг бу турида қандай йўлга қўйилган? Ёш кулоллар сафи кенгаяяптими? Улар хом ашё – хос тупроқни қаердан олади? Тайёр маҳсулотларни қаерда сотади? Шу ва бошқа саволларга яқинда вилоят Матбуот уйида «Ўзбекистон Республикаси Президентининг 2021 йил 23 мартда қабул қилган “Кулолчиликни жадал ривожлантириш ва қўллаб-қувватлаш чора-тадбирлари тўғрисида”ги Қарори ижроси қандай амалга оширилмоқда?» мавзусида ташкил этилган матбуот анжуманида жавоб изланди.\nАнжуман Ўзбекистон Журналистлари ижодий уюшмаси Самарқанд вилоят бўлими ҳамкорлигида ташкил этилди. Унда «Ҳунарманд» уюшмаси вилоят бошқармаси бошлиғи Умид Ҳакимов дастлаб Президентимизнинг мазкур қарори мазмун-моҳияти ҳақида тўхталди.\n– Ушбу ҳужжатга кўра, кулолчиликни янада ривожлантириш, “Уста-шогирд” анъаналарини сайқаллаштириш, маҳсулотларни ички ва ташқи бозорга чиқариш борасида кенг имкониятлар яратилди, – деди У.Ҳакимов. – Жумладан, кулолчилик йўналишида зарур хом ашё базасини яратиш, кулолларга ер майдонлари ва бинолар ажратиш, асбоб-ускуна ва жиҳозлар билан таъминлаш, қулай шартларда кредитлар ажратиш шулар жумласидан. Муҳими, “Уста-шогирд” анъаналари асосида ёшларга ҳунар ўргатаётган кулолларга шогирдлар тайёрлаши, хом ашё сотиб олиши ва шогирдларини иш ҳақи билан таъминлаши учун субсидиялар ажратилади.\nБугун вилоятда 60 нафарга яқин кулол фаолият юритяпти. Уларнинг ҳар бири 5-10 нафаргача шогирд тайёрламоқда. Кулолларнинг аксарияти ўз хонадонида ишлаяпти. Уларга имконият яратиш мақсадида Самарқанд шаҳридаги Оби Раҳмат маҳалласи, “Афросиёб” харобалари ён томони, Сиёб канали ўнг ёқасидан лойиҳага асосан кулолчилик маркази қурилиши ишлари бошланди. Бу ҳақда Самарқанд шаҳар ҳокимининг қарори қабул қилинди. Ушбу марказнинг қурилиш ишлари 2022 йил 1 апрелда якунланади. Бу эса, уста кулолларга эркин ишлаш, ёшларга ўз ҳунарини ўргатиш, чет эллик ва маҳаллий сайёҳларга мастер-класслар ташкил этиш имконини беради.\nМатбуот анжуманида журналист ва блогерлар саволларига жавоб берилди.


Америкаликлар баллистик ракетани уриб туширди. АҚШ КХДРга кучини кўрсатиб қўймоқчими?\nАмерикалик ҳарбийлар Ҳавайи қирғоқларидаги синовлар доирасида ўрта масофадаги баллистик ракетани уриб туширишнинг уддасидан чиқишди. Бу ҳақда Fox News АҚШ ракеталарга қарши мудофаа Агентлигига асосан хабар бермоқда.\nБаллистик ракета Кауаи оролидан учирилган бўлиб, John Paul Jones эсминецидан чиқарилган SM-6 ракеталарга қарши қурилмалари орқали йўқ қилинди. Қўшма Штатлар ҳарбий маҳкамаси синовларни муваффақиятли, деб тан олди.\nШимолий Корея 29 август эрта тонгда Ким Чен Ин раҳбарлиги остида биринчи марта Япония ҳудуди устидан учиб ўтган ракета синовини ўтказди.\nКим Чен Ин бу ракета синовини «Гуамга ҳужумнинг муқаддимаси» деб атади.\nАҚШ КХДР ракета


Шимолий Корея АҚШга 'уруш очишга тайёр' - BBC O'zbek\nШимолий Корея АҚШга 'уруш очишга тайёр'\nШимолий Корея раҳбарининг айтишича, қўшниси Жанубий Кореяда АҚШ қирувчи учоқлари иштирокида ўтказилган сўнгги ҳарбий машқлар ўзни кўрсатиш бўлмай, ультиматумдир.Бунга жавобан Ким Чен Ин Американинг ўзи ва Гуамдаги ҳарбий базаларига ҳужум қилиш учун ракеталарини шай аҳволга келтиришга буйруқ берди.Сеулдан мухбиримиз Люси Вильямсон видеолавҳасида батафсилроқ.\nТемирсиз машина ҳайдайсизми?\nМосулга атир-упа қайтмоқда\nАлишер Усмоновнинг тупуриши Кремлга ёқиш учунми?\nКимнинг каклиги кучли?\nРоссияда "ҳалол" меҳмонхоналар қанчалар оммабоп?\nРоссияда Сталинни қоралайдиганлар камайган


Пойтахтда махсус машиналар учун алоҳида йўлаклар ажратилади - EFFECT.UZ\n. 09:35 | 25.01.2021\nТошкент шаҳрида 10 та кўчаларда автобус, йўналишли такси, тез тиббий ёрдам, ўт ўчирувчи машиналар ҳаракати учун алоҳида ажратилган йўлаклар ташкил этиш режалаштирилмоқда. Бу ҳақда “Тошшаҳартрансхизмат” Ахборот хизмати хабар берди.\n“Махсус йўналишларни яратишнинг асосий омили – автобуслар ҳар доим ҳам ўз тўхташ жойларига белгиланган вақтда етиб бориши ва тирбандликларга тушиб қолмасликларига эришилишидир. Шу билан бир қаторда, автобусларни ҳаракатланиш вақтида бошқа енгил машиналарга ҳалақит қилмасликларини ҳам таъминлайди”, дейилади хабарда.\nҚайд этилишича, тирбандликларни бартараф этиш ҳамда йўловчиларни ўз вақтида ташиш билан бир қаторда, ажратилган чизиқлар фавқулоддаги хизмат машиналари (тез тиббий ёрдам ва ўт ўчириш транспорт воситаларининг) ишларини тезкорлик билан бажаришига ёрдам беради.\nАммо алоҳида ажратилган йўлакларда шахсий автоуловни бошқариш таъқиқланади. Йўналишли такси, махсус такси хизматлари ҳамда велосипед орқали ҳаракатланувчилар белгиланган қоидаларга асосан мазкур йўллардан фойдаланишлари мумкин.\nШу муносабат билан Тошкент шаҳар транспорт бошқармаси ҳамда “Тошшаҳартрансхизмат” АЖ ижтимоий тармоқлардаги расмий саҳифаларида эълон қилиб бориладиган сўровномаларда аҳолини фаол иштирок этишга чақирди.\nTeglar:Toshkent, Тошшаҳартрансхизмат АЖ


Беларусда “учар сигир” сотувга қўйилди - 20.08.2019, Sputnik Ўзбекистон\nБеларусда “учар сигир” сотувга қўйилди\nБеларус Мудофаа вазирлиги “учар сигир” – МИ-26 вертолёти сотувга қўйди. 20.08.2019, Sputnik Ўзбекистон\n© РУП "Белспецконтракт"Вертолет Ми-26\n© РУП "Белспецконтракт"\nБеларус Мудофаа вазирлиги “учар сигир” – МИ-26 вертолёти сотувга қўйди.\nТОШКЕНТ, 20 авг – Sputnik. Беларус Мудофаа вазирлиги “учар сигир” – МИ-26 вертолёти сотувга қўйди. Унинг нархи 7 миллион долларни ташкил қилади.\nБелорус армияси ҳисобида 4 дона шу турдаги вертолёт мавжуд.\nҲозирча дунёда энг йирик бўлган транспорт вертолётига харидор чиқмади.\nМИ-26 вертолёти 1977 йилда биринчи парвозини амалга ошириди. 1984 йилда серияли ишлаб чиқариш бошланди.\n2011 йил ҳолатига 316 дона вертолёт ишлаб чиқарилган бўлиб, 40 дона кема экспорт қилинди. Ўзбекистонда 1 дона МИ-26 вертолёти мавжуд.


Индонезия шаҳарларини сел босди » Новости Узбекистана сегодня: nuz.uz\nНовости Узбекистана → Жахонда → Индонезия шаҳарларини сел босди\n02-01-2020 21:47 0 623 Рейтинг0 Чоп этиш\nИндонезия шаҳарларини сел босди\nИндонезия пойтахни Жакарта ҳамда Депок, Бекаси, Тангеранг, Богор шаҳарларида кучли ёғингарчилик селга сабаб бўлди. Бу ҳақда “Анадолу” агентлиги хабарига таяниб Azon.uz ёзмоқда\nРасмий маълумотларга қараганда, сел туфайли 16 киши вафот этган. Жакартада 19 минг кишини вақтинча бошқа жойларга кўчиришга тўғри келди. Кўнгилсиз ҳодисаларнинг олдини олиш учун эса 724 маҳалла электрдан узиб қўйилди. Айни пайт пойтахтда охирги етти йилдаги энг кучли сел офати кузатилмоқда.\nЖакарта шарқидаги “Ҳалим Перданакусума” аэропортини ҳам сув босгани сабабли бир қатор рейслар бекор қилинди.\nРасмийлар қаттиқ ёғингарчилик яна уч кун давом этиши билдирди.


Томорқага сув келди / ADOLAT ижтимоий-сиесий газетаси\nХалқ депутатлари Андижон тумани Кенгашидаги Ўзбекистон “Адолат” СДП депутатлик гуруҳининг шу йил январь ойида ўтказилган ҳисобот йиғилишида фуқароларнинг мурожаатлари билан ишлашга бўлган эътиборни янада ошириш депутатлар олдига асосий вазифа қилиб қўйилганди. Бу бежиз эмас. Депутат ҳамма вақт ўз ҳудудидаги муаммоларни ўрганиб бориши ва уларнинг ечимини топиши лозим. Фуқароларнинг мурожаатларида аксарият ҳолларда айнан муаммолар хусусида сўз юритилган бўлади.\nТуманда партиямизнинг ҳар бир депутати ўзи сайланган ҳудудда қонунчилигимиздаги ўзгаришлар, давлатимизнинг бугунги сиёсати ва амалга оширилаётган ислоҳотлар мазмун-моҳиятидан жамоатчиликни хабардор қилиш баробарида аҳолининг фикр ва таклифлари, уларни ўйлантираётган муаммоларини ўрганиб, амалий ишлар қилишга интилмоқда. Бунда оилавий тадбиркорликни ривожлантириш, тадбиркорликни қўллаб-қувватлаш, инновацион ғоялар ва замонавий технологияларни амалиётга татбиқ этишга алоҳида эътибор қаратилаяпти. Депутатлар аралашуви билан йилнинг ўтган даврида 24 нафар тадбиркор молия муассасаларидан кредитлар олиб, фаолият бошлади.\nДепутат Зарифахон Ёқубова фаол, сайловчилар билан ҳамнафас халқ вакилларидан саналади. Шу йилнинг февраль ойида “Гумбаз” МФЙда яшовчи 1-гуруҳ ногирони Аҳмадали Воҳидовнинг ногиронлар аравачаси олишда қийналаётгани юзасидан қилган мурожаати бўйича мутасадди ташкилотга юборган депутатлик сўрови ўз натижасини берди. Май ойида фуқаро А.Воҳидов аравача билан таъминланди. Фуқаролар Назира Латипова, Нодирбек Абдулҳамидовларнинг саломатлигини тиклаш борасида қилган мурожаатлари ҳам З.Ёқубова аралашуви билан ўз ечимини топди.\n“Ойжамол” МФЙда яшовчи фуқароларнинг февраль ойида томорқадан фойдаланишда оқар сув муаммо бўлаётгани ҳамда молиявий кўмак масаласида қилган мурожаати депутат Дилдора Алихоновани молия муассасалари ва сув назорати идорасига бошлади.\nАлбатта, депутатга муаммо барҳам топишига қараб баҳо берилади. Бу борада куйганёрлик сайловчилар Д.Алихоновадан хурсанд. Чунки иккала масала ҳам ижобий ечимини топди. Ҳозирда 8 нафар фуқаро молия муассасаларининг молиявий кўмаги билан томорқасида иссиқхона ташкил этди.\nДепутатлик гуруҳимизнинг ҳар ойда ўтказиладиган йиғилишида депутатлик сўровларининг натижалари таҳлил этилади. Масаланинг қанчалик долзарблигига қараб депутатларимиз томонидан мутасадди ташкилотларга жорий йилнинг биринчи ярми давомида 23 та депутатлик сўрови чиқарилди. Сўровларнинг аксарияти коммунал хизмат кўрсатиш сифатини ошириш ва ижтимоий ҳимояга муҳтож оилаларда яшовчиларга тиббий ёрдам кўрсатишга қаратилган. Уларнинг 20 таси ўз ечимини топди. 3 та масала ҳозирда масъул ташкилотлар томонидан ўрганилмоқда.\nАлбатта, фаолиятимизни талаб даражасида деб айтиш қийин. Жорий йилда депутатлик гуруҳимиз ташаббуси билан халқ депутатлари туман Кенгашидаги доимий комиссиялар йиғилишларида мактабда ижтимоий тенгликни таъминлаш ва ҳудудларни ободонлаштириш борасида МФЙларнинг масъулиятини оширишга қаратилган иккита масала муҳокама этилган бўлса-да, сессияларга биронта ҳам масала кирита олмадик. Бу эса биз, депутатларда ташаббус етишмаётганини кўрсатади.\nБир сўз билан айтганда, депутат ва сайловчилар ўртасидаги муносабат муаммолар ечимига йўл очади. Шу боис улар билан доимий мулоқотда бўлиш ва муаммоларни ўрганиш, ечим топиш асосий вазифамиздир.\nхалқ депутатлари Андижон тумани Кенгашидаги


Россияда “қонундаги ўғрилар” фалсафасини тарғиб қилган қамоқхона иерархияси ҳақидаги мақола тақиқланди — Sof.uz\nЖАҲОН 1,342,775 278,191 74,564\nРоссияда “қонундаги ўғрилар” фалсафасини тарғиб қилган қамоқхона иерархияси ҳақидаги мақола тақиқланди\n4.02 11:43 377 Жамият\nВоронеждаги Ленин туман суди "Лукоморья" онлайн энциклопедиясида қамоқхона иерархияси тўғрисида "қонун ва қамоқдаги ўғрилар фалсафаси"ни тарғиб қилгани учун тақиқланган маълумотлар рўйхатига киритишга қарор қилди. Бу ҳақда "Новая газета" нашри суд қарорини иқтибос қилиб келтирди.\nЭълон қилинган материалларга биринчи бўлиб эътибор қаратган Воронеж прокуратураси ушбу саҳифа ёшлар учун зарарли деб ҳисоблаган. Назорат идораси ушбу манба ёшлар ўртасида жиноий субмаданият тарқалиши ва уларнинг "бузғунчи ҳаракатларга" жалб қилинишига замин яратади, деб ҳисоблайди.\nСуд юқоридаги далиллар билан рози бўлиб, ушбу саҳифа "норасмий криминаллашган ёшларнинг ҳаракат мафкураси "АУЕ"(маҳбуснинг ягона йўли)", "Россиянинг Конституциявий тизимига таҳдид солади" ва "қонунни ижро этувчи ва суд ҳокимиятининг обрўсига путур етказади", деб топди.\nРоскомнадзор, ўз навбатида, "Қамоқ/Иерархия" мақоласини ўчиришни талаб қилди, акс ҳолда у блокланишини таъкидлади.\nНорасмий онлайн энциклопедия 2007 йилда пайдо бўлган.\nВикипедия билан ўхшашлик жиҳатлари билан қурилган ушбу лойиҳанинг барча мақолалари жуда кўп миқдордаги "жаргон"ли сўзлар ва интернет-мемлар ёрдамида ёзилган.\nИлк бор манба 2012 йилда тақиқланганлар рўйхатига қўшилди. Бир қатор блоклардан сўнг, 2016 йилда сайт Роскомнадзор реестридан чиқарилди. Реестрдан чиқарилиши учун энциклопедия асосчиларидан бири Давид Хомак баъзи саҳифаларга Россиядан кириш имконини ёпиб бир қатор мақолаларни ўчирган эди.\nқамоқ прокуратура суд АУЕ Лукоморья Давид Хомак Роскомнадзор иерархия Воронеж криминал\n5.04 10:14 15689\n5.04 23:55 7624\nКеча, 10:47 6763\n4.04 09:21 5797\n4.04 09:21 5500\n1.04 20:08 1138 Ўзбекистон\n1.04 11:03 1012 Ўзбекистон\nКоронавирусга қарши вакцина устида бир неча давлат олимлари ишлаяпти\n19.03 10:51 464 Жаҳон


Канат Исаев президент вазифасини бажаришдан бош тортди. Жапаров вақтинча давлат раҳбарига айланди - Darakchi\nКанат Исаев президент вазифасини бажаришдан бош тортди. Жапаров вақтинча давлат раҳбарига айланди\nДУНЁ 16.10.2020, 08:51\nҚирғизистон парламенти спикери Канат Исаев президентлик вазифасини вақтинча бажариб туришдан бош тортди.\n"Мавжуд ижтимоий-сиёсий ҳолат ва мамлакатдаги вазиятни барқарорлаштириш бўйича давлат ҳокимияти қонун чиқарувчи органи олдида турган энг муҳим вазифаларни ҳисобга олган ҳолда, мен ўз саъй-ҳаракатларимни бевосита Жогорку Кенеш(парламент) фаолиятига йўналтиришга қарор қилдим. Шунингдек, парламентнинг олтинчи чақириқ ваколат муддати тугаётганлиги сабабли, мен ўзим учун президент ваколатларини бажаришнинг имкони йўқ деб биламан", — деди у.\nЯқинда бош вазир лавозимига тайинланган Садир Жапаров эса ўзини Қирғизистон президенти вазифасини бажарувчи деб эълон қилди.\nУ Бишкекдаги Эски майдонга йиғилган тарафдорлари қаршисида чиқиш қилишга ҳам улгурди:\n«Азизларим, сизларни ғалаба билан табриклайман. Бугун ҳаммаси жой-жойига тушди. Собиқ президент истеъфога чиқди, парламент Спикери Канат Исаев унинг вазифасини бажармаслигини билдирди. Энди президент ва бош вазир лавозимлари менга ўтди. Ишончингиз учун сизлардан миннатдорман», — деган у.\nВа намойишчиларни уй-уйларига тарқалишларига чақирган.\nЭслатиб ўтамиз, кеча амалдаги президент Сооранбай Жеэнбеков истеъфога чиққан эди.\nМамлакат Конституциясига кўра, бундай пайтларда давлат раҳбари лавозимини сайловларгача парламент тўрағаси Канат Исаев бажариб туриши керак эди. Аммо у бу масъулиятни ўз зиммасига олишни рад этди. Натижада бош вазир Садир Жапаров президентлик лавозимини ҳам бажариб турадиган бўлди.\nЎзбекистон Бош вазири Қирғизистон Бош вазирини табриклади\nАҚШда мутлоқ рекорд кўрсаткич қайд этилди\nРоналду: "Коронавирус тестлари ёлғон маълумот кўрсатмоқда. Мен соппа-соғман!"


Трамп Green Card лотереясини тўхтатиш режасини эълон қилди\n19 январ 2021, Тошкент вақти: 13:57\nАҚШ президенти Дональд Трамп ўз маъмуриятининг янги миграция сиëсатини тақдим қилди. Лойиҳада АҚШга қонуний мигрантларни қабул қилишда уларнинг америкадагилар билан қариндошлик алоқалари эмас¸ балки профессионал савиясини асосий мезон қилиш кўзда тутилган.\nҲозирда АҚШ га келаëтган қонуний муҳожирларнинг 66 фоизи ўз яқин қариндошларининг Америкада яшаëтгани¸ бор-йўқ 12 фоизи меҳнат шартномаси ва профессионал квалификация асосида миграция визаси олмоқда.\nТрампга кўра¸ АҚШ қолган давлатлардан ëш¸ яхши ўқиган ва инглиз тилини яхши биладиган малакали кадрларни қабул қилиши лозим.\nБундай мезонлар асосида миграция визаси бериш тизими Австралия¸ Канада ва Янги Зеландияда жорий қилинган.\nТрамп лойиҳаси шунингдек АҚШда қонуний яшаш ва ишлаш ҳаққини берувчи Green Card лотереясини ҳам бекор қилишни кўзда тутади.\n1991 йилдан бери ўйналаëтган бу лотерея асосида йилига 50 минг хорижлик АҚШга кўчиб келмоқда. Трамп Green Card ўрнига ўз соҳасида фавқулодда муваффақиятга эришганлар учун алоҳида дастур очишни таклиф қилмоқда.\nЯнги режанинг амалга кўчиши учун у мухолиф демократлар назоратидаги Конгресс тасдиғидан ўтиши керак. Аммо етакчи демократлар бу режанинг «туғилибоқ ўлгани»ни айтмоқдалар.


Навоийда «Тез ёрдам» ходими таҳқирланди. ИИБ ходимлари эса томошабин... (видео) » Ўзбекистон янгиликлари – Zamin.uz\nНавоийда «Тез ёрдам» ходими таҳқирланди. ИИБ ходимлари эса томошабин... (видео)\n01 ноябрь 2019, 18:03\nИхтиёримизда келиб тушган тасвирлардан шахси номаълум фуқаро «Тез ёрдам»ни шунчаки эрмак учун чақирганини тахмин қилиш мумкин.\nТиббиёт ходимлари етиб келгач, уй ичида ички кийимдаги (!) эркак аввалига ётволиб, ўзини «бемор»га солади. Сўнг ўрнидан туриб, тиббиёт ходимини камситиб, очиқдан очиқ таҳқирлашга ўтади. Унинг устидан очиқдан очиқ кулиб, мазах оҳангида «Ман ётганимда нима ёрдам қилдинг?» дея қайта-қайта сўрайди.\nЭътиборлиси, шу пайт хонага икки нафар ички ишлар ходимлари кириб келади. «Бемор» уларга эътиборсиз бир қараб қўйиб, тиббиёт ходимини калака қилишда давом этади. Унинг устидаги курткасини ечиб, елкасига куч билан уради! Шундагина «бемор»нинг хатти-ҳаракатларига томошабин бўлиб турган ички ишлар ходимлари ажратишга тушади. Айни шу нуқтада тасвир узилади.\nТеглар: Навоий Тез ёрдам таҳқирлаш\nЯнгиликлар » Жамият » Навоийда «Тез ёрдам» ходими таҳқирланди. ИИБ ходимлари эса томошабин... (видео)


1. Такси харажатларини ходимга қоплаб берилиши лозим бўлган сумманинг белгиланган нормага мувофиқлигини таъминлаш учун тавсия беришингизни сўраймиз. 2. Темирйул ва авиачипталарининг маълум санага амал қилаётган тарифларини интернет маълумотларига асосланиб тасдиқлаш тўғрими? (бу борада ишончли манба сифатида кайси сайтларни мисол келтира оласиз)? 3. Агар ҳисобдор шахс корхона раҳбарининг ўзи бўлса, аванс ҳисоботига бир вақтнинг ўзида ҳам ҳисобдор шахс, ҳам аванс ҳисоботини тасдиқловчи ваколатли шахс сифатида имзо қўйишига йўл қўйиладими?\nХизмат сафарига юборилган ходимлар сафардан кайтгач купинча аванс хисоботида йул харажатлари сифатида такси хакини курсатадилар. Мавжуд меъёрга мувофик бундай холларда карор кабул килиш рахбар ваколатига киради. Аванс хисоботи буйича ходимга такси буйича харажатлар тулаб берилиши рахбар томонидан тасдикланган холларда, 1268-сонли Низомда кайд этилган нормага риоя этишда бироз кийинчиликларга дуч келинмокда. Низомда белгиланишича бундай холларда компенсация тулови темир йул чипталари нархи доирасида бирок авиаташиш таърифларининг 30%идан ошмаслиги белгиланган. Маълумки, жорий кунда темир йул ва авиачипталари хам узгарувчан таърифга эга. Айникса темирйул чипталарига нисбатан хисоб китобни амалга оширишда бироз нокулайликларга дуч келинмокдаа, чунки амалиетда ходим хизмат сафарига кетиш еки кайтиш кунида 2-3 хил тариф суммалари амал килаетган булиши мумкин (поезд турига караб).\nРедакция от 05.04.2018\n1. Ўзбекистон Республикаси ҳудудидаги хизмат сафарлари харажатларини қоплаш Йўриқнома (АВ 29.08.2003й. 1268-сон) асосида амалга оширилади. Истисно тариқасида (кечки поезд, умумий фойдаланиладиган транспорт йўқ бўлган тақдирда) ташкилот раҳбарига хизмат сафарига юборилган ходимга таксида юрганлик учун ҳақ тўлаш ҳуқуқи берилади. Бунда, ҳисобдор шахс таксига амалда сарфлаган суммасидан қатъий назар йўл харажати бўйича қопланадиган сумма хизмат сафарига темир йўл орқали бориш қийматидан ортиқ бўлмаслиги, лекин йўловчиларни авиада ташиш тарифларини 30%дан кўп бўлмаслиги керак.\n2. СКнинг 135-моддасига кўра етказиб берувчиларнинг нархларга оид маълумотлари (прайс-варақлар) ва оммавий ахборот воситаларидан олинган маълумотлар хизматларнинг бозор қиймати ҳужжатлар билан тасдиқлаш деб эътироф этилади. Фикримизча, етказиб берувчиларнинг расмий сайтларидан олинган маълумотлар қопланадиган қийматни аниқлаш учун асос бўла олади. Башарти, улардан операция санасини, суммасини, хусусиятини аниқлаш ва унинг иштирокчиларини идентификация қилиш имкони бўлса (СКнинг 22-моддаси: ҳужжат билан тасдиқланган харажатлар).\nМасалан, http://railway.uz, www.autotrans.uz, www.havoyollari.uz.\n3. Ҳа, йўл қўйилади. Йўриқноманинг 15-бандига мувофиқ, ишчи (сизнинг ҳолатингизда – раҳбар) хизмат сафаридан қайтган кундан эътиборан уч кун мобайнида аванс (бўнак) ҳисоботини тақдим қилиши шарт. Ҳисобот ходимга пул бериш учун асос бўлиб хизмат қиладиган ҳужжат бўлганлиги учун раҳбар томонидан тасдиқлангач, бухгалтерия томонидан қабул қилинади (“Бухгалтерия ҳисоби тўғрисида”ги Қонуннинг 13-моддаси).


"Интер" ПСЖни кўндириш учун йўл топди - Offside.uz – Offside'да бўлинг, офсайдда қолманг!\n"Интер" ПСЖни кўндириш учун йўл топди\nМиланнинг "Интер" клуби ПСЖ вингери Юлиан Дракслерни сотиб олиш ниятида.\nХабарларга кўра, 23 ёшли Германия терма жамоаси футболчиси трансфери учун миланликлар Жоау Марияни киритишмоқчи. "Интер" Марияни бир йил олдин "Спортинг"дан турли бонуслари бор 40 миллион еврога сотиб олшиганди.\nПСЖ Дракслерни молиявий фейр-плэй тақиқига учрамаслик учун сотиб юбормоқчи, парижликлар Неймар учун 222 миллион евро тўлашлари керак.\n02/08, 10:27 0


Ғайбиёт - "Фаришталар" (давоми: уларнинг вазифалари) - Fitrat.uz\nБош саҳифа / Ақида / Ғайбиёт – «Фаришталар» (давоми: уларнинг вазифалари)\nMay 22, 2018\tҒайбиёт – «Фаришталар» (давоми: уларнинг вазифалари)da fikr bildirishni o'chirish 900 Кўришлар\nҚуръони Каримда фаришталарнинг баъзи вазифалари ҳақида маълумотлар келган. Биз учун бу масалада ояти Карималар асосий манбадир. Келинг, мазкур оятлардан баъзиларини ўрганиб чиқайлик:\nФаришталар Аллоҳ таолонинг каломи ва ҳукмини У Зотнинг бандаларига етказиш вазифасини бажарадилар.\nАллоҳ таоло Шуаро сурасида:\nУшбу ояти Каримадаги «Руҳул Амийн» деганда Қуръони Каримнинг бошқа жойларидаги каби фаришта Жаброил алайҳиссалом назарда тутилмоқда; «огоҳлантирувчилардан» дегани эса «пайғамбарлардан» деган маънони билдиради.\nАллоҳ таоло Ғофир сурасида:\nАллоҳ таоло даражаси юксак Зотдир. Унинг даражасига яқин келадиган ҳеч бир зот йўқдир. Аллоҳ таоло Арш эгасидир. Шунинг учун ҳаммадан устун ва ҳаммага ҳукмини ўтказувчидир. У Зот нимани хоҳласа, шуни қилади. Унинг хоҳишига ҳеч ким тўсиқ бўла олмайди. «У Ўз амри ила бандаларидан кимни хоҳласа, ўшанга мулоқот кунидан огоҳлантириши учун руҳни туширур». Мулоқот – учрашув кунидан мурод қиёматдир. Руҳдан мурод эса ваҳий ва уни олиб келувчи фариштадир. Даражаси юксак, Аршга эга бўлган, хоҳлаган ишини қиладиган Аллоҳ таоло Ўзи истаган бандасини пайғамбар қилиб, танлаб олади. Ўша бандага руҳни – ваҳийни туширади.\nФаришталар Аршни кўтариб туриш вазифасини адо этадилар.\nАллоҳ таоло Ҳоққа сурасида:\nФаришталар жаннат ва унинг аҳлининг хизматини қилиб турадилар.\n«Адн» жаннатнинг номларидан бўлиб, луғатда «истиқомат жойи, истиқрор ўрни» маъноларини англатади. Демак, мазкур ақл эгалари – мўмин-мусулмонлар ўша сифатларни ўзларида мужассам этиб, бу дунёда уларга амал қилиб яшаб ўтганлари учун қиёматда Адн жаннатларига кирадилар. «Унга улар ва уларнинг оталари, жуфти ҳалоллари ва зурриётларидан солиҳ бўлганлари кирарлар». Мазкур жаннатга ҳузур-ҳаловатлари янада тўлиқ бўлсин учун ота-оналари, эр ёки хотинлари ва ўғил-қизлари ҳам қўшилиб кирадилар. Аммо шарти бор. Ўша ота-оналар, жуфти ҳалоллар ва зурриётлар аҳли солиҳ бўлишлари керак. Аҳли солиҳ бўлмасалар, кира олмайдилар. Адн жаннатлари катта неъмат, унга кирганлар улуғ мақомга эришадилар. Унда кўз кўриб, қулоқ эшитмаган неъматлардан баҳраманд бўладилар.\nФаришталар дўзах ишларини ва унинг аҳлини жазолаш вазифасини ҳам бажарадилар.\nУшбу ояти Карималарда Аллоҳ таоло нима учун дўзахнинг хизматкорлари фаришталардан бўлгани ва нима учун уларнинг сони ўн тўққизта бўлганини баён қилиб бермоқда. Чунки кофирлар томонидан бу масалада кўтарилган шов-шув шуни тақозо қилган. Шунинг учун ҳам қисқа-қисқа Маккий оятлар ичида биргина ушбу узун оят келмоқда.\nФаришталарга одамларнинг ишларини кузатиб, амалларини ёзиб бориш вазифаси юкланган.\nАллоҳ таоло Қоф сурасида:\n«Зотан, ўнг ва чап (томон)да ўтирган икки (ёзиб турувчи фаришта) қабул қилиб (ёзиб) турурлар. У бирор сўзни талаффуз қилса, албатта, унинг олдида ҳозиру нозир бўлган бир кузатувчи (сўзни ёзиб олувчи фаришта) бордир», деган (17-18-оятлар). Демак, инсоннинг икки тарафида икки фаришта жойлашган ва улар инсоннинг ҳар бир амали ва сўзларини кутиб оладилар. Оятда уларни «икки ёзиб турувчи», деб айтилмоқда.\nАли ибн Абу Толҳа Абдуллоҳ ибн Аббос розияллоҳу анҳудан шундай ривоят қилади: «У зот «У бирор сўзни талаффуз қилса, албатта, унинг олдида ҳозиру нозир бўлган бир кузатувчи (сўзни ёзиб олувчи фаришта) бордир» ояти ҳақида бундай деганлар: «Ҳар бир яхши-ёмон гапи ёзиб борилади. Ҳаттоки «едим», «ичдим», «бордим», «келдим», «кўрдим» кабилар ҳам. Пайшанба куни унинг иши ва гапи арз қилинади, яхшилиги, ёмонлиги бори қолдирилиб, қолгани ташлаб юборилади».\nИмом Ҳасан Басрий «…ўнгда ва чапда ўтирган ҳолда» оятини ўқиб туриб, «Эй одам боласи, сенинг саҳифанг очилди, икки ҳурматли фаришта сенга вакил қилинди, биттаси ўнг тарафингдаги яхшиликларингни ёзади, иккинчиси чап тарафингдаги ёмонликларингни ёзади, нимани хоҳласанг қилавер, озми, кўпми. Вафот этганингда, саҳифанг беркитилади, қабрингда бўйнингга осиб қўйилади. Қиёмат куни шундай ҳолда қабрингдан чиқасан…» деган эканлар.\nФаришталарга инсонни доимий равишда муҳофаза қилиб юриш вазифаси ҳам юкланган.\nФаришталарга руҳларни қабз қилиш вазифаси юкланган.\nШунингдек, фаришталарга иймон бузуқ бўлган юртлар ва халқларда ҳам турли муаммолар келиб чиқади. Уларнинг баъзилари фаришталарни Аллоҳга ширк келтирадилар. Бошқалари эса дев, пари ва ўзга хурофий нарсаларга аралаштириб юборадилар. Оқибатда, турли зарарли урф-одатлар ва тасарруфотлар келиб чиқади. Демак, биз мусулмонлар бошқа нарсаларга иймонимиз каби, фаришталар ҳақида ҳам энг тўғри иймонга эга эканимиз билан фахрланишимиз ва ундан фойдаланишимиз лозим (“Сунний ақийдалар” китобидан).\nПискент тумани «Ўсмат Ота » жоме масжиди\nАввалги НАФЛ ИБОДАТЛАР ЗИКРИДА\nКейинги ДУОНИНГ ФАЗИЛАТЛАРИ ТЎҒРИСИДА\nҒайбиёт – «Фаришталар»


Асабларни эҳтиёт қилиш учун қуйидагиларга эътибор қаратинг – Mulohaza.uz\nАсаблар таранглиги – хасталикнинг негизидир. Кундалик ташвишлар, зўриқишлар натижасида асаблар таранглашади. Шунинг учун асабларга дам бериш – бу жуда кўп хасталикларнинг олдини олади. Қолаверса, бу орқали мавжуд дардлар чекинади.\nАйни кунда жуда кўп одамлар доимо асабий ҳолда юради. Энг ачинарлиси, бу улар учун одатий ҳолга айланиб қолмоқда. Улар фақат ухлаганларида асабларига бироз дам берадилар холос. Уйқу кутилганидек натижа бериши учун ухлаганимизда қуйидагиларга риоя қилишимиз зарур:\n– овқатланганингиздан сўнг камида уч соат ўтказиб, кейин ухлашга ётинг. Кечки овқат енгилроқ бўлгани маъқул;\n– уйқусизликда оёқ панжаларига, тиззаларга оқ қарағай мойи (пихтовое масло) суртинг;\n– содали ванна қабул қилинг ( бир ош қошиқ ичимлик содасини 2 л. қайнаган сувга солинади. Муолажа 15 дақиқа давом этади);\n– ўрнингиз жуда ҳам юмшоқ бўлмасин. Юмшоқ ўринда мускулларнинг ёзилиши қийин бўлади. Қўлларни эса ҳеч қачон бош остига қўйиб ухламанг. Бу қон айланиши жараёнига салбий таъсир қилади;\n– ухлаганингизда кўзингизга чироқ нури тушмасин;\n– чалқанча ётинг, чап томонни босиб ётиш тавсия этилмайди;\n– ётганингизда агар овқат бутунлай ҳазм бўлганлигидан гумонингиз бўлса, овқат ўн икки бармоқли ичакка тезроқ ўтиши учун бироз ўнг ёнбош билан ётинг;\n– ухлашдан олдин яхши воқеалар, умуман, чиройли нарсаларни ўйлашга ҳаракат қилинг.\nОта-боболаримиздан қолган удумларга амал қилиб, эзгу ниятлар билан, дуолар қилиб ётсангиз, руҳиятингиз енгил бўлиб, асаблар таранглиги ёзилиб, мириқиб ухлайсиз. Бу албатта, асабларингиз ва соғлигингизнинг мустаҳкам бўлишида муҳим аҳамият касб этади.\nАндижон давлат тиббиёт институти ўқитувчилари.\nКўрилган : 390\nУйқу- бу кичик ўлим


10:04 17 Сентябр 2020 Жамият\n1. Минтақамизда сув танқислиги билан боғлиқ вазият йилдан-йилга мураккаблашиб бормоқда. Охирги 10 йилда, мисол учун, Ўзбекистонда сув ҳажми 12 фоизга, ўтган йилдагига нисбатан эса бу йил 15 фоизга камайган. Пахта ва ғалла етиштириш учун сарфланаётган электр энергияси ҳамда сувни етказиб бериш харажатлари ҳам кўп. Хусусан, 2,5 миллион гектар майдонни суғориш учун 5 мингдан зиёд насос ишлатилиб, йилига 8 миллиард киловатт соат энергия ва 2,4 триллион сўм бюджет маблағлари сарфланмоқда. Бунга нима сабаб бўлмоқда? Муаммони қандай ҳал қилиш мумкин?\nПрезидентимиз Шавкат Мирзиёев раислигида 16 сентябрь куни сув хўжалигида тежамкор технологияларни жорий этиш ва давлат-хусусий шериклик лойиҳаларини амалга ошириш чора-тадбирлари юзасидан видеоселектор йиғилишига оид мақолада муаммони ҳал этиш борасида қилиниши лозим бўлган ишларга тўхталиб ўтилган.\n2. Жаҳон миқёсида янги тушунча — «бешинчи ҳокимият» ёки жамоатчилик ҳокимияти тушунчаси ривожланиб бормоқда. Хўш, бу қандай ҳокимият? У қандай шаклланади? Унинг мамлакат ривожидаги ўрни қандай?\nМазкур саволларга Бахтиёр Омоновнинг “Миллий тараққиёт ҳамда «бешинчи ҳокимият»: муаммо ва ечим” сарлавҳаси остида эълон қилинган Тошкент кимё-технология институти профессори, фалсафа фанлари доктори Саъдулла Отамуротов билан уюштирилган суҳбат орқали жавоб олишингиз мумкин.\n3. Янги ўқув йили бошланди. Шу ўринда ҳақли савол туғилади, ҳозирги пандемия шароитида мактабларимиз ўқув йилига қай даражада тайёр? Табиийки, ушбу масала барча ота-она, ўқитувчи ва ўқувчиларни, умуман, ҳар бир юртдошимизни қизиқтиради. Шу боис сенаторлар томонидан умумтаълим муассасаларида карантин талабларига мос шарт-шароитлар мавжудлиги ўрганилмоқда.\nГазетада эълон қилинган «Мактаблар ўқув йилига қай даражада тайёр?» сарлавҳали мақолада ана шулар ҳақида сўз юритилади.\n4. Хўш, пандемиядан чиқарган сабоқлар нималардан иборат? Пандемия даврида Ўзбекистонда амалга оширилаётган Миллий ҳаракатлар дастури қандай натижа бермоқда? Дунё экспертлари Ўзбекистонинг пандемия билан курашиш борасидаги ишларини қандай баҳолаяпти? Шу йилнинг 16-17 сентябрь кунларига мўлжалланган «Пандемиянинг Марказий Осиёга таъсири: илк сабоқлар, коронаинқироз ва ўзгариш истиқболлари» мавзуида халқаро илмий-амалий онлайн анжуманда ана шу масалалар муҳокама этилмоқда. «Пандемиянинг Марказий Осиёга таъсири халқаро миқёсда муҳокама этилмоқда» сарлавҳали мақола айнан шу ҳақда.


Cирдарё вилояти юридик техникуми бўш (вакант) лавозимлар бўйича танлов эълон қилади.\nСирдарё вилояти юридик техникуми қуйидаги вакант лавозимларга танлов эълон қилади:\n1. Мониторинг ва ички назорат бўлими бошлиғи – 1 нафар;\n2. Ахборот–ресурс маркази директори – 1 нафар;\n3. Факультет услубчиси – 1 нафар;\n4. Техникум кенгаши котиби – 1 нафар;\n5. Шартномавий таълим хизматлари бўлими етакчи мутахассиси – 1 нафар;\n6. Юридик клиника етакчи мутахассиси – 1 нафар;\n7. Ахборот технологиялари ва ўқитишнинг техник воситалари бўлими етакчи мутахассиси – 1 нафар;\n8. Психолог – 2 нафар;\n9. Бош бухгалтер – 1 нафар;\n10. Котиба-ишюритувчи – 1 нафар;\n11. Ўқув методик бўлими услубчиси – 1 нафар;\n12. Ёшлар билан ишлаш бўлими услубчиси – 1 нафар;\n13. Ўқувчилар турар жойи мудири – 1 нафар;\n14. Меҳнат мухофазаси бўйича мутахассис - 1 нафар;\n15. Ҳуқуқшунослик (Давлат ва ҳуқуқ назарияси, Конституциявий ҳуқуқ, Суд ва ҳуқуқни муҳофаза қилувчи органлар, Рим ҳуқуқи) фанлари учун ўқитувчилар - 2 нафар;\n16. Юристлар учун иқтисодиёт асослари фани бўйича ўқитувчи - 1 нафар;\n17. Юристлар учун инглиз тили ўқитувчи - 1 нафар.\nҚуйидаги вакант лавозимларга танловсиз ишга қабул қилади:\n1. Омборчи - 1 нафар;\n2. Слесарь-сантехник - 1 нафар;\n3. Электромонтёр – 1 нафар;\n4. Ҳайдовчи – 1 нафар;\nТанловда иштирок этишни хоҳловчи номзодларнинг ҳужжатлари 2020 йилнинг 26 сентябргача sir.yuridik@adliya.uz электрон манзили (мурожаат учун тел: 67/ 227-27-15/ 90 400 80-08) орқали қабул қилинади.\nНомзодлар танловда иштирок этиш учун Сирдарё вилоят юридик техникумига юқоридаги электрон манзил орқали ариза билан мурожаат қилади.\n✅ номзодларнинг вакант лавозимга қўйиладиган малака талабларига мувофиқлигини ўрганиш;\n✅ тест синовларини ўтказиш;\nБиринчи босқичда номзодларнинг ҳужжатлари вакант лавозимга қўйиладиган малака талабларига мувофиқлиги ўрганилади ва фақат малака талабларига тўлиқ мос келган номзодлар кейинги босқичга ўтади.\nИккинчи босқичда номзодларнинг ахборот-коммуникация технологиялари, маънавият ва маърифат, сиёсат ва ҳуқуқ бўйича билим ва кўникмалари тест синовидан ўтказилади.\nТест натижаларига кўра 60 баллдан юқори тўплаган номзодлар кейинги босқичга тавсия этилади.\nУчинчи босқичда Танлов комиссияси томонидан номзодларнинг шахсий ва касбий кўникмаларига баҳо бериш мақсадида суҳбат ўтказилади.\nТанлов комиссияси аъзолари танлов натижаларига кўра ҳар бир номзодни баҳолайди.\n✳Ишга қабул қилишда устунлик танлов натижасига кўра энг юқори балл тўплаган номзодга берилади, агар танлов натижасига кўра номзодлар тўплаган балл тенг бўлса, Танлов комиссияси раисининг хулосасига асосланиб, якуний хулоса берилади.\nЮқоридаги вакант лавозимларга қўйилган малака талаблари:\n1) олий ва ўрта махсус маълумотга эгалиги (лавозимига қараб);\n2) Ўзбекистон Республикаси фуқаролигининг мавжудлиги;\n3) давлат тилини мукаммал билиш (хорижий тилларни билиш устунлик беради);\n4) мутахассислик бўйича 3 йил иш стажи, муқаддам бевосита фаолият йўналишида ишлаганлар афзалликка эга бўлади.\n5) юклатилган вазифаларни мустақил ва кўмаксиз бажара олиш;\n6) одоб-аҳлоқ нормаларига риоя этадиган;\n7) компьютер техникаси ва ахборот-коммуникация технологияларидан фойдаланиш бўйича кўникмаларга эга бўлиш;\n8) шахсий хусусиятлар: меҳнатсеварлик, хушмуомалалик, дипломатия, вазминлик, виждонлилик;\n9) охирги уч йил давомида давлат органлари ва ташкилотларидан салбий сабабларга кўра белгиланган тартибда ишдан бўшатилмаган бўлиши лозим.\n✅ ойлик иш ҳақи лавозимга қараб (лавозим оклади) 750.000 сўмдан 2 000 000 сўмгача ташкил этади;\n✅ Иш кўрсаткичларига қараб шахсий устама белгиланади;\n✅ лавозимлар вазифасига кирмайдиган қўшимча мажбуриятларни юклашга йўл қўйилмайди.\n✅ Меҳнат шароити ва иш ҳақи:\n✅ Гулистон шаҳрида жойлашган, барча меҳнат шароитлари яратилган муассаса;\n✅ Муносиб иш ҳақи (иш стажи, ойлик устама ва бошқалар);\n✅ Қўшимча афзалликлар:\nАҳил ва ёшлардан иборат замонавий фикрлайдиган жамоа.\nИшга қабул қилиш тартиби ва саволлар рўйхати билан https://telegra.ph/1-bilet-09-10 ҳавола орқали танишингиз мумкин.\nТанлов Сирдарё вилоят адлия бошқармаси биносида ўтказилади.\nМанзил: Гулистон шаҳри, Эзгулик кўчаси.\nМўлжал: Гулистон шаҳар 1-сонли умумий ўрта таълим мактаби.\nТанлов тартиби бузилган тақдирда ёки коррупция ҳолатлари мавжудлиги ҳақидаги асослантирилган хабарларни Адлия вазирлигининг “1008” ишонч телефонигаёки @antikorbot телеграмм ботига мурожаат қилишингиз мумкин.\nСирдарё вилояти юридик техникуми кадрлар бўлими


Магния сульфат – Meducate.uz – Дорилар ҳақида маълумотлар ўзбек тилида\nДори шакли: Вена ичига юбориш учун эритма.\nФаол модда: 200 мг ёки 250 мг магний сульфати\nМагний кальцийнинг физиологик антагонисти бўлиб, уни боғланиш жойларидан сиқиб чиқариш хусусиятига эга. Алмашинув жараёнларини, нейронлараро ўтказилишни ва мушак қўзғалувчанлигини бошқаради, пресинаптик мембрана орқали кальцийнинг киришига тўсқинлик қилади, периферик нерв тизими ва марказий нерв тизимида (МНТ) ацетилхолиннинг миқдорини пасайтиради. Силлиқ мушакларни бўшаштиради, артериал босимни (АБ) пасайтиради (асосан ошганини), диурезни кучайтиради.\nТиришишга қарши таъсири – магний нерв-мушак синапсларидан ацетилхолиннинг ажралиб чиқишини пасайтиради, бунда нерв-мушак ўтказувчанлигини бостиради, марказий нерв тизимига (МНТ) бевосита сусайтирувчи таъсир кўрсатади.\nАнтиаритмик таъсири – магний кардиомиоцитларнинг қўзғалувчанлигини пасайтиради, ионли мувозанатни тиклайди, ҳужайра мембраналарини барқарорлаштиради, натрийнинг оқимини, кальцийнинг секин кирувчи оқимини ва калийнинг бир томонга оқимини бузади.\nКардиопротекторлик самараси коронар артерияларнинг кенгайиши, умумий периферик томирларнинг қаршилигини ва тромбоцитларнинг агрегациясини пасайтириши билан боғлиқ.\nТоколитик таъсири – магний миометрийнинг қисқарувчанлик қобилиятини сусайтиради (силлиқ мушак ҳужайраларида кальцийни ютилиши, боғланиши ва тақсимланишини пасайтиради), бачадон қон томирларини кенгайтириши натижасида унда қон оқимини кучайтиради.\nЧиқарилиши буйраклар орқали амалга оширилади, буйрак экскрецияси тезлиги препаратнинг плазмадаги концентрациясига ва калавалар фильтрациясининг даражасига пропорционалдир.\nПреэклампсия и эклампсия. Доза клиник вазиятга қараб, шахсий равишда белгиланади. Тўйиниш дозаси – 2-4 г 5-20 минутдан (инфузия) кейин қайд этилади. Самарани бир моромда ушлаб турувчи доза – соатига 1-2 г ни ташкил қилади.\nБачадоннинг тетанияси. Тўйиниш дозаси – 4 г 5-20 минут (инфузия) дан кейин кузатилади. Самарани бир моромда ушлаб турувчи доза – дастлаб соатига 1-2 г, кейинроқ – соатига 1 г (томчилаб 24-72 соат юбориш мумкин).\nЕнгил. Суткалик доза – 1-2 г мушак ичига. Бу доза бир марта ёки 2-3 марта қабул қилиш учун юборилади.\nДоза 1 л инфузион эритмага қуйилади ва аста-секин вена ичига қабул қилиш учун юборилади. Дозалаш препаратнинг қон зардобидаги концентрациясига қараб амалга оширилади.\nФақат парентерал озиқланиш олаётган беморларда гипомагниемияни олдини олиш. Агар озиқлантириш эритмаларида магний бўлмаса, у қўшимча равишда қўшилади. Суткалик доза – 1,5-4 г ни ташкил қилади. Одатда 1 л озиқлантириш эритмасига 1 г магний сульфати қўшилади. Катталарга магний сульфатининг максимал суткалик дозаси– 40 г. Гипертоник кризларда вена ичига (секин!!) 5-20 мл 25% ли магний сульфати эритмаси юборилади. Аритмияларни бартараф этиш учун вена ичига 1-2 г тахминан 5 минут давомида юборилади, такрорий юбориш мумкин.\nМагний сульфатини юборишда вена ичига юбориш учун тайёрланган кальций эритмаси, масалан, 10% ли кальций глюконати эритмаси бўлиши керак. Бир вақтда вена ичига кальций ва магнийни юбориш зарурати бўлганида, улар турли веналарга юборилади. Магний сульфати қўлланганида технеций қўлланадиган радиологик текширишларнинг натижалари бузилиши мумкин.


Логистика хизматларини амалга оширувчи корхона ва ташкилотлар диққатига!\n“Ўзбекгидроэнерго” АЖ темир йўл орқали кириб келган контейнерларни темир йўл станцияларида тушириш, юклаш, сақлаш ҳамда тегишли ҳужжатларни расмийлаштириш бўйича ишларни бажарувчи ташкилотларнинг хизматлари зарурлигини маълум қилади.\nҚўшимча маълумотлар олиш учун "Ўзбекгидроэнерго" акциядорлик жамиятининг Инвестиция дастурларини шакллантириш ва мониторинг қилиш, импорт харидларини расмийлаштириш бўлимига қуйидаги манзил бўйича мурожат этиш мумкин.\nЎзбекистон Республикаси, индекс 100011, Тошкент ш. Навоий кўчаси, 22-уй, тел.: 71 231-04-70. факс: 71 230-33-50 е-mail: bobir1978@uzgidro.uz